open-index/open-wikipedia-markdown huggingface dataset:
পি কে বাসু

**পি কে বাসু** হলেন বাঙালি সাহিত্যিক নারায়ণ সান্যালের একটি কাল্পনিক গোয়েন্দা চরিত্র। কাঁটা সিরিজের কাহিনীগুলি পি কে বাসুকে কেন্দ্র করে রচিত।

## চরিত্র
পি কে বাসু ওরফে প্রসন্নকুমার বসু, কলকাতা উচ্চ আদালতের খ্যাতনামা ক্রিমিনাল সাইড ব্যারিস্টার।  তিনি, এ কে রে বা অতুলকৃষ্ণ রায়ের জুনিয়র ছিলেন। ফৌজদারি মামলায় তিনি অপ্রতিরোধ্য ও তুখোড় বুদ্ধিসম্পন্ন আইনজীবীর ভূমিকা পালন করেন। তিনি আদর্শগত ভাবে অপরাধীর কেস হাতে নেননা এবং নিরপরাধ ব্যক্তিকে মিথ্যা মামলার জাল থেকে খালাস করেন। নির্দোষ অথচ ফাঁসির আসামীকে বাঁচিয়ে দেন প্রখর বুদ্ধিতে। নারায়ণ সান্যাল এই চরিত্রটি স্ট্যানলি গার্ডেনার এর প্যারি ম্যাসনের অনুকরণে এঁকেছেন। কোর্টরুম ট্রায়াল ও নিজস্ব তদন্তের মাধ্যমে পিকে বসু রহস্য উদ্‌ঘাটন করে থাকেন। কাঁটা সিরিজের অধিকাংশ গল্পই স্ট্যানলি গার্ডেনারের গল্পের ছায়ায় যদিও আগাথা ক্রিস্টি ও কয়েকজন বিদেশী লেখকের কাহিনী অনুসারেও কিছু গল্প রচিত হয়েছে। পিকে বাসুর বাড়িতে তার পঙ্গু স্ত্রী এবং দুই যুবক যুবতী কৌশিক ও সুজাতা থাকে। শেষোক্ত দুই ব্যক্তি তাদের অনাত্মীয় হওয়া সত্বেও কাছের মানুষ। তাদের তৈরী গোয়েন্দা সংস্থা সুকৌশলী মাঝে মাঝে বাসুর নিজস্ব তদন্তে সহায়তা করে থাকে।

## কাহিনী
পি কে বাসুর কাহিনীগুলি বাঙালি পাঠকের কাছে কাঁটা সিরিজ নামে জনপ্রিয়। কাঁটা সিরিজের প্রথম গল্প, সোনার কাঁটা (১৯৭৪) আগাথা ক্রিস্টির মাউস ট্র‍্যাপ গল্পের ছায়ায়। কাঁটা সিরিজের আগেও একটি গল্পে পি কে বাসু এসেছেন। গল্পটির নাম *নাগচম্পা*। নারায়ন সান্যালের ভাষায় সেটি ছিল কাঁটা সিরিজের ট্রায়াল বল। পিকে বাসুর অর্থাৎ কাঁটা সিরিজের শেষ গল্প হরিপদ কেরানীর কাঁটা প্রকাশিত হয় ২০০১ সালে।

## চলচ্চিত্র
নাগচম্পা উপন্যাসটি যদি জানতেম নাম নিয়ে চলচ্চিত্রায়িত হয়েছে ১৯৭৪ সালে। অভিনয় করেছেন সৌমিত্র চট্টোপাধ্যায়, সুপ্রিয়া দেবী, রুমা গুহঠাকুরতা, কমল মিত্র, তরুণ কুমার প্রমুখ। ব্যারিস্টার পি কে বাসুর চরিত্রে অভিনয় করেন উত্তম কুমার।

## তথ্যসূত্র

বিষয়শ্রেণী:কাল্পনিক বাঙালি ব্যক্তি
বিষয়শ্রেণী:গোয়েন্দা চরিত্র
বিষয়শ্রেণী:কাল্পনিক ভারতীয় ব্যক্তি
বিষয়শ্রেণী:কাল্পনিক হিন্দু
ভেষজ উদ্যান

ডান|থাম্ব|চেলসির ভেষজ বাগান, ১৬৭৩ সালে লন্ডনে "ঔষধ প্রস্তুতকারকদের সংগঠনের বাগান" ("Garden of the Society of Apothecaries") হিসেবে ের যাত্রা শুরু হয়। প্রথমে এটি ওয়েস্টমিনিস্টারে ছিল, পরে  এর গাছগুলোকে ১৬৭৬ সালে চেলসিতে নিয়ে যাওয়া হয়।
ডান|থাম্ব|ভেষজ উদ্যানের ফটক, অক্সফোর্ড
**ভেষজ উদ্যান** হচ্ছে এমন একধরনের বাগান যাতে শুধু ঔষধি উদ্ভিদ লাগানো হয়। এই বাগানগুলো থেকেই পরে উদ্ভিদ উদ্যানের সূচনা হয়।

## ইতিহাস
আধুনিক উদ্ভিদ উদ্যানগুলোর পূর্বসূরি ছিল মধ্যযুগীয় ভেষজ উদ্যান যা সম্রাট শার্লেমাইন এর আমলে প্রথম সৃষ্ট হয়। বর্তমানকালের উদ্যানগুলো নানা ভাগে বিভক্ত থাকে, যার একটি অংশে থাকে ভেষজ উদ্ভিদ, এই অংশের নাম ভেষজ উদ্যান বা *হারবুলারিস* বা *হরতাস মেডিকাস (herbularis or hortus medicus) *। পোপ পঞ্চম নিকোলাস ভ্যাটিকান এর কিছু জমিতে আলাদা করে ভেষজ উদ্যান গড়ে তোলেন, যা উদ্ভিদবিজ্ঞানের শিক্ষাকে উৎসাহিত করে। এই উদ্ভিদ উদ্যানই পরবর্তীকালের ১৫৪০ এ নির্মিত পাদুয়া এবং পিসার বিশ্ববিদ্যালয়ের উদ্যানের অগ্রদূত। প্রথমদিকের উদ্ভিদ উদ্যানগুলো তৈরি হত চিকিৎসাশাস্ত্রের সাথে সম্পর্কিত ব্যক্তিদের তত্ত্বাবধানে। প্রকৃতিবিশারদ উইলিয়াম টার্নার কোলোন, ওয়েলস এবং ক্যু তে ভেষজ উদ্যান গড়ে তোলেন। তিনিকেমব্রিজ বিশ্ববিদ্যালয়ে নিজ তত্ত্বাবধানে একটি ভেষজ উদ্যান গড়ে তোলার আবেদন জানিয়ে লর্ড বার্গলে কে চিঠিও লিখেছিলেন। ১৫৯৭ সালে ভেষজ বিশেষজ্ঞ জন জেরার্ড এর লেখা *হারবাল, বা জেনারেল হিস্টোরি অফ প্ল্যান্টস* কে বলা হয় ভেষজ উদ্যানের ক্যাটালগ। এতে প্রায় ১,০৩০ রকম ভেষজ উদ্ভিদের উল্লেখ আছে, এই সব উদ্ভিদ তার হলবর্নের ভেষজ উদ্যানে ছিল। ১৬৩২ সালে অক্সফোর্ডের উদ্যান গড়ে তুলেছিলেন ড্যানবির ১ম আর্ল, হেনরি ড্যানভারস, তার সাথে তত্ত্বাবধায়ক হিসেবে ছিলেন জ্যাকব বোবার্ট দ্য এল্ডার। এই উদ্যানের সূচনা হয়েছিল ওয়েস্টমিনিস্টারে,  পরে  একে চেলসিতে নিয়ে যাওয়া হয়। ঔষধ প্রস্তুতকারকেরা চেলসির ভেষজ বাগান তৈরি করেন ১৬৭৩ সালে। *দ্য গার্ডেনারস ডিকশনারি* এর লেখক ফিলিপ মিলার এই উদ্যানের পরিচালক ছিলেন। ১৬৭৬ সাল থেকে এডিনবরা বিশ্ববিদ্যালয়ের উদ্ভিদবিজ্ঞানের অধ্যাপকেরা এই বাগানের প্রতিরক্ষকের  ("Keeper of the Physic Garden") দায়িত্ব পালন শুরু করেন।
প্রথম দিকের কিছু ভেষজ উদ্যান হল:

* ১৩৩৪, ভেনিসের সালেরনোতে, ম্যাথুস সিলভাটিকাসের প্রতিষ্ঠিত
* ১৫৪৪, পিসা, কোসিমো দে' মেডিকি এর বানানো, যার প্রথম দুইজন পরিচালক ছিলেন লুকা ঘিনি এবং আন্দ্রিয়া সেসালপিনো। 
* ১৫৪৫, পাদুয়া
* ১৫৪৭, বোলোগনা, ঘিনির প্রতিষ্ঠিত
* ১৫৬০, জুরিখ, কনরাড গেসনারের প্রতিষ্ঠিত
* ১৫৭০, প্যারিস
* ১৫৭৭, লেইডেন, ক্যারোলাস ক্লুসিয়াসের পরিচালনায়
* ১৫৮০, লেইপজিগ
* ১৫৯৩, মন্টপেলিয়ার, ৪র্থ হেনরির প্রতিষ্ঠা 

## আরও দেখুন
* Cowbridge Physic Garden, Vale of Glamorgan, Wales
* *Edinburgh Physic Garden* (or *Physical Garden*), now the Royal Botanic Garden Edinburgh, Scotland
* Provand's Lordship - the physic garden in Glasgow.

## তথ্যসূত্র

বিষয়শ্রেণী:লাতিন ভাষার লেখা রয়েছে এমন নিবন্ধ
মিতিন মাসি

**মিতিন মাসি** হলেন বাংলা গোয়েন্দা সাহিত্যের একজন মহিলা গোয়েন্দা চরিত্র যার স্রষ্টা সাহিত্যিক সুচিত্রা ভট্টাচার্য।

## চরিত্র
কলকাতার ঢাকুরিয়ার বাসিন্দা মিতিনের ভাল নাম প্রজ্ঞাপারমিতা মুখার্জী। তবে সে তার বোনঝি টুপুরের কাছে মিতিন মাসি এবং বাঙালি রহস্যপ্রিয় পাঠকের কাছে গোয়েন্দা মিতিনমাসি নামে পরিচিত। টুপুর মিতিনের সহকারী হিসেবে সবসময় মিতিনের কেসে সাহায্য করতে চেষ্টা করে৷ মিতিনের স্বামী পার্থ প্রেসে কাজ করেন। তিনি খ্যাদ্যরসিক ও কল্পনাবিলাসী। মিতিনের কাছে পুলিশের ডি আই জি অনিশ্চয় মজুমদার মাঝে মাঝে পরামর্শ নিতে আসেন। অপরাধ বিজ্ঞান, ফরেন্সিক সায়েন্স, অপরাধীদের মনঃস্তত্ত্ব, নানা রকমের অস্ত্রশস্ত্রের খুঁটিনাটি, অ্যানাটমি, ফিজিওলজি, নানা রকম আইন সব কিছু নিয়েই চর্চা করেন মিতিন। তিনি ক্যারাটে জানেন, রিভলভার সঙ্গে রাখেন আবার রান্নাতেও পটু।

## কাহিনী
মিতিন মাসির প্রথম আত্মপ্রকাশ প্রাপ্তবয়স্কদের জন্য। প্রথম উপন্যাস ‘পালাবার পথ নেই’ আনন্দবাজার পত্রিকার রবিবাসরীয়তে প্রকাশিত হয়। এছাড়াও ‘বিষ’, ‘মারণ বাতাস’, ‘তৃষ্ণা মারা গেছে’ ও 'মেঘের পরে মেঘ' প্রাপ্ত বয়স্কদের জন্য লেখা উপন্যাস ও বড়গল্প। কিশোরদের জন্য মিতিন কাহিনী প্রথম পুজোসংখ্যা আনন্দমেলা ২০০২ সালে প্রকাশিত হয়। নাম ছিল ‘সারাণ্ডায় শয়তান’। এরপর থেকে মারা যাওয়ার আগে পর্যন্ত নিয়মিতভাবে সুচিত্রা ভট্টাচার্য মিতিনমাসির গোয়েন্দা এডভেঞ্চার কাহিনী আনন্দমেলা পূজাবার্ষিকীতে লিখে গেছেন। মিতিন সিরিজের শেষ উপন্যাস 'স্যান্ডার্স সাহেবের পুঁথি' প্রকাশিত হয় ২০১৫ সালে।
আনন্দমেলা পত্রিকার পুজোসংখ্যাগুলিতে প্রকাশিত মিতিন মাসি সিরিজের উপন্যাসগুলি হল:

* *সারাণ্ডায় শয়তান*
* *জোনাথনের বাড়ির ভূত*
* *কেরালায় কিস্তিমাত*
* *সর্প-রহস্য সুন্দরবনে*
* *ঝাও-ঝিয়েন হত্যারহস্য*
* *ছকটা সুডোকুর*
* *আরাকিয়েলের হিরে*
* *গুপ্তধনের গুজব*
* *হাতে মাত্র তিনটে দিন*
* *কুড়িয়ে পাওয়া পেনড্রাইভ*
* *মার্কুইস স্ট্রিটে মৃত্যুফাঁদ*
* *টিকরপাড়ার ঘড়িয়াল*
* *দুঃস্বপ্ন বারবার*
* *স্যান্ডরসাহেবের পুঁথি*

## প্রাপ্তবয়স্ক কাহিনিসমূহ

* *পালাবার পথ নেই*
* *একটা শুধু রঙ নাম্বার*
* *বিষ*
* *মেঘের পরে মেঘ*
* *মারণ বাতাস*
* *তৃষ্ণা মারা গেছে*

## চলচ্চিত্র
অনেকদিন ধরেই মিতিনমাসিকে নিয়ে ছবি করার কথা ভাবছিলেন দুই পরিচালক শিবপ্রসাদ মুখোপাধ্যায় ও নন্দিতা রায়। মিতিনমাসি সিরিজের সব চলচ্চিত্র স্বত্ব তারা কিনে নিয়েছেন। সুচিত্রা ভট্টাচার্যের সাথে এ নিয়ে দীর্ঘ আলাপ আলোচনা হলেও হঠাৎ লেখিকার মৃত্যুতে ছেদ পড়ে পরিকল্পনায়। পূনরায় ঋতুপর্ণা সেনগুপ্তকে মিতিনমাসির চরিত্রে ভেবে চিত্রনাট্যের কাজ চলছিল। বাংলা সাহিত্যে গোয়েন্দা চরিত্রের অন্যতমা 'মিতিনমাসি' ২০১৯ সালের পুজোতে চলচ্চিত্রায়িত হয়। অরিন্দম শীল এর পরিচালনায় মিতিনমাসি (চলচ্চিত্র) সিনেমায় নাম ভূমিকায় অভিনয় করেছেন কোয়েল মল্লিক।

## তথ্যসূত্র

বিষয়শ্রেণী:কাল্পনিক বাঙালি ব্যক্তি
বিষয়শ্রেণী:গোয়েন্দা চরিত্র
বিষয়শ্রেণী:কাল্পনিক নারী গোয়েন্দা
বিষয়শ্রেণী:কাল্পনিক হিন্দু
বিষয়শ্রেণী:কাল্পনিক ব্যক্তিগত তদন্তকারী
ইন্টার-পার্লামেন্টারি ইউনিয়ন

** ইন্টার-পার্লামেন্টারি ইউনিয়ন** (**আইপিইউ**; ) হচ্ছে একটি বৈশ্বিক আন্ত-সংসদীয় প্রতিষ্ঠান যেটি ১৮৮৯ সালে ফ্রেডিরিক পার্সেই (ফ্রান্স) ও উইলিয়াম র্যান্ডাল ক্রামার (মার্কিন যুক্তরাষ্ট্র) প্রতিষ্ঠা করেন। এটা ছিল প্রথম রাজনৈতিক সম্পর্ক আলোচনার জন্য স্থায়ী ফোরাম। প্রাথমিকভাবে প্রতিষ্ঠানটি ছিল স্বতন্ত্র সংসদ সদস্যদের জন্য, কিন্তু পরে সার্বভৌম রাষ্ট্রসমূহের সংসদ গুলোর জন্য আন্তর্জাতিক সংস্থায় রূপান্তরিত হয়েছে। বিশ্বের ১৭৮ টি দেশের জাতীয় সংসদ ইন্টার-পার্লামেন্টারি ইউনিয়নের সদস্য এবং ১২টি আঞ্চলিক সংসদীয় মজলিস এটির সহযোগী সদস্য। জাতিসংঘের সাধারণ পরিষদে আইপিইউ এর স্থায়ী পর্যবেক্ষক মর্যাদা রয়েছে।

## ইতিহাস
আইপিইউ এর শীর্ষস্থানীয় আটজন ব্যক্তিত্ব নোবেল শান্তি পুরস্কার অর্জন করেছে :

* ১৯০১: ফ্রেদেরিক পাসি (ফ্রান্স)
* ১৯০২: শার্ল-আলবের গোবা (সুইজারল্যান্ড)
* ১৯০৩: র‌্যান্ডাল ক্রেমার (যুক্তরাজ্য)
* ১৯০৮: ফ্রেদ্রিক বায়ার (ডেনমার্ক) 
* ১৯০৮: ওগ্যুস্ত মারি ফ্রঁসোয়া বের্নার্ট (বেলজিয়াম)
* ১৯১৩: অঁরি লা ফোঁতেন (বেলজিয়াম)
* ১৯২১: ক্রিস্তিয়ান লাঙে (নরওয়ে)
* ১৯২৭: ফের্দিনঁ ব্যুইসোঁ (ফ্রান্স)

থাম্ব|ডান|২০১০-এ জেনেভায় আইপিইউ এর সদর দপ্তর

সংগঠনের প্রাথমিক উদ্দেশ্য ছিল দ্বন্ধের সালিশি করা। আইপিইউ হেগে একটি স্থায়ী সালিশি আদালত প্রতিষ্ঠা করে যেটি একটি গুরুত্বপূর্ণ ভূমিকা পালন করে থাকে। এটির লক্ষ্য হচ্ছে গণতন্ত্র ও আন্ত-সংসদীয় সংলাপের প্রসার ঘটানো। আন্ত-সরকারী প্রতিষ্ঠান স্থাপনের জন্য আইপিইউ কাজ করে যাচ্ছে, এর মধ্যে জাতিসংঘ, একটি সংগঠনের সাথে যেটি সহযোগিতা করবে এবং যার স্থায়ী পর্যবেক্ষকের মর্যাদা রয়েছে।

থাম্ব|ডান|300px|আইপিইউ এর সদস্য রাষ্ট্রের মানচিত্র
অনেকেই আইপিইউ কে জাতিসংঘ সংসদীয় অধিবেশনে রূপান্তরে আগ্রহ প্রকাশ করেছে, তাদের মধ্যে "কমিটি ফর এ ডেমোক্রেটিক ইউএন", "দি জার্মান বান্দেসট্যাগ এন্ড দি স্যোসাইলিষ্ট ইন্টারন্যাশনাল"। দি "লিবারেল ইন্টারন্যাশনাল"ও একে বিকল্প হিসেবে গণ্য করে।
শুরুর পর থেকেই আইপিইউ এর সদর দপ্তর বেশ কয়েকবার স্থানান্তরিত হয়েছে।
অবস্থান:
* ১৮৯২–১৯১১: বের্ন (সুইজারল্যান্ড)
* ১৯১১–১৯১৪: ব্রাসেলস (বেলজিয়াম)
* ১৯১৪–১৯২০: অসলো (নরওয়ে)
* ১৯২১ – জেনেভায় সংসদ (সুইজারল্যান্ড)

## সম্মেলন
[থাম্ব|[Art Nouveau plaque-medallion for the 15th Inter-Parliamentary Conference 1908 in Berlin]]
The IPU Assembly (formerly known as the Inter-Parliamentary Conference) is the principal statutory body that expresses the views of the Inter-Parliamentary Union on political issues.

## তথ্যসূত্র

## বহিঃসংযোগ
* official web site
* Cooperation with the United Nations

বিষয়শ্রেণী:আন্তর্জাতিক সংস্থা
বিষয়শ্রেণী:নির্বাচন
বিষয়শ্রেণী:জাতিসংঘ সাধারণ পরিষদের পর্যবেক্ষক
বিষয়শ্রেণী:শান্তি সংগঠন
পরাশর বর্মা

**পরাশর বর্মা** একটি বাংলা সাহিত্যের কাল্পনিক গোয়েন্দা চরিত্র। এই চরিত্রের সৃষ্টিকর্তা সাহিত্যিক প্রেমেন্দ্র মিত্র।

## চরিত্রচিত্রণ
পরাশর বর্মা প্রেমেন্দ্র মিত্রের সৃষ্ট গোয়েন্দা যে একাধারে কবি ও গোয়েন্দা। তার বন্ধু সম্পাদক কৃত্তিবাস ভদ্র অর্থাৎ গল্পের কথকের মতে পরাশর বর্মার কবিতা অখাদ্যই নয় জঘন্য। কিন্তু পরাশর একটি অদ্ভুত ব্যক্তি যে হেঁয়ালি করতে ভালবাসে, নিজেকে গোয়েন্দা নয় কবি হিসেবে পরিচয় দেয়। রহস্য সমাধান করার দিকে যখন এগিয়ে যাচ্ছে এমন সময়েও পরাশর নিস্পৃহ থাকে। আবার অতীব জটিল দুর্বোধ্য সমস্যার সমাধান কবিতা পড়তে পড়তেও করে ফেলেছে এমন উদাহরণ আছে। লেখকের নিজের ভাষায় "*কবি হলেও পরাশর বর্মাকে গোয়েন্দাগিরি করতে হয় কিন্তু শার্লক হোমস, পোয়ারো কি মাইগ্রে কারুর সংগে কোনো আত্মীয়তা তার নেই। আত্মীয়তা পাতাবার চেষ্টাও সে কখনও করেনা"*

## কাহিনী
প্রেমেন্দ্র মিত্র পরাশর বর্মার বহু ছোটগল্প ও গোয়েন্দা উপন্যাস রচনা করলেও তা তার অন্যতম সৃষ্টি ঘনাদার মত জনপ্রিয় হয়নি। মূলত প্রাপ্তবয়স্কদের জন্যেই পরাশর গোয়েন্দার গল্পগুলি লেখেন প্রেমেন্দ্র মিত্র। দুটি কাহিনীতে ঘনাদার সাথে পরাশরের মোলাকাত হয়, সেগুলির নাম 'ঘনাদা ফিরলেন' ও 'পরাশরে ঘনাদায়'। পরাশর কাহিনীর বই এর প্রচ্ছদ ও অলংকরণ করেছিলেন শিল্পী শৈল চক্রবর্তী।

পরাশর বর্মা সিরিজের গল্প উপন্যাসের মধ্যে রয়েছে:
* গোয়েন্দা হলেন পরাশর বর্মা
* ক্লাবের নাম কুমতি
* ভয়ংকর ভাড়াটে ও পরাশর বর্মা
* রং নম্বর
* সুন্দ উপসুন্দের আধুনিক উপাখ্যান
* পরাশর বর্মা ও ভাঙা রেডিও
* পরাশর বর্মা ও কবিতার ঘন্ট
* অঙ্কে কাঁচা পরাশর বর্মা
* পরাশরের কমা-সেমিকোলন
* বেইমান বাটকারা
* প্রেমের চোখে পরাশর বর্মা
* গন্ধ পেলেন পরাশর বর্মা
* নিলেম ডাকলেন পরাশর বর্মা 
* হার মানলেন পরাশর বর্মা
* হিপি-সঙ্গে পরাশর বর্মা
* ঘোড়া কিনলেন পরাশর বর্মা
* ঘুড়ি ওড়ালেন পরাশর বর্মা
* গোয়েন্দা কবি পরাশর
* সাংঘাতিক শিশি ও পরাশর বর্মা
* পরাশর বর্মা ও অশ্লীল বই
* পরাশর বর্মা ও বাঁধানো ছবি
* চেঞ্জে গেলেন পরাশর বর্মা
* প্রেমের ত্রিকোণে পরাশর
* পরাশর এবার জহুরি
* পুবে বালি পশ্চিমে বালি
* দূরবিন চোখে পরাশর বর্মা
* ছবি চিনলেন পরাশর বর্মা
* দুনৌকোয় পরাশর বর্মা
* প্রেমের প্রান্তে পরাশর
* নিজের জবানিতে পরাশর
* পরাশর বর্মা ও বোম্বাই ধান্দা
* কৃত্তিবাসের অজ্ঞাতবাস
* তুরুপের তাস চুরি
* পরাশরের শর
* পরাশর পলাতক
* স্ক্যান্ডাল পয়েন্ট
* ফুটপাথের বই

## তথ্যসূত্র

বিষয়শ্রেণী:কাল্পনিক বাঙালি ব্যক্তি
বিষয়শ্রেণী:গোয়েন্দা চরিত্র
বিষয়শ্রেণী:প্রেমেন্দ্র মিত্র
বিষয়শ্রেণী:কাল্পনিক ভারতীয় ব্যক্তি
বিষয়শ্রেণী:কাল্পনিক হিন্দু
বিষয়শ্রেণী:কলকাতার সংস্কৃতি
বিষয়শ্রেণী:কাল্পনিক ব্যক্তিগত তদন্তকারী
ডার সাবকো লাগতা হে

**ডার সাবকো লাগতা হে** ভারতীয় হিন্দী ভয়ানক ধারাবাহিক নাটক। এর প্রচার অ্যান্ডটিভিতে ৩১শে অক্টেবর ২০১৫ থেকে শনিবার-রবিবার এ সম্প্রচার করা হয়। এর নির্মাতা বিপাশা বসু। এটি সর্বমোট ২৬ ছোট প্রকারে সম্প্রচারিত হয়।

## নির্মাতা
* বিপাশা বসু

## তথ্যসূত্র

বিষয়শ্রেণী:হিন্দি ভাষার টেলিভিশন অনুষ্ঠান
বিষয়শ্রেণী:২০১৫-এ অভিষিক্ত ভারতীয় টেলিভিশন ধারাবাহিক
বিষয়শ্রেণী:২০১৬-এ সমাপ্ত ভারতীয় টেলিভিশন ধারাবাহিক
বিষয়শ্রেণী:মুম্বইয়ের পটভূমিতে টেলিভিশন অনুষ্ঠান
হুকাকাশি

**হুকাকাশি** বা হুকা-কাশি একটি বাংলা সাহিত্যের কাল্পনিক গোয়েন্দা চরিত্র যার স্রষ্টা শিশুসাহিত্যিক মনোরঞ্জন ভট্টাচার্য। হুকাকাশি জাতিতে জাপানী হলেও মনে প্রানে বাঙালি।

## চরিত্র চিত্রণ
হুকাকাশি কলকাতার ডাফ স্ট্রীট নিবাসী জাপানী ব্যক্তি যিনি পেশিবহুল বা রিভলভারধারী গোয়েন্দা নন। তবে প্রয়োজনে জাপানী জুজুৎসুর মোক্ষম প্যাঁচেও তিনি প্রতিপক্ষকে ঘায়েল করতে সক্ষম। হুকাকাশি মগজের ওপর ভরসা রাখতে পছন্দ করেন এবং ছদ্মবেশ ধরতে অত্যন্ত পটু। তার সহকারীর নাম রনজিত।

## কাহিনী
মনোরঞ্জন ভট্টাচার্য, হুকাকাশির কাহিনীগুলি সবই কিশোরদের উপযোগী করে রচনা করেছেন। স্বল্পায়ু লেখক খুব বেশি গোয়েন্দা কাহিনী লিখে যেতে পারেননি। মাত্র আটটি গল্প ও উপন্যাস আছে তার হুকাকাশিকে নিয়ে। তবু শিশু কিশোরদের কাছে হুকাকাশি গোয়েন্দা অতীব জনপ্রিয় হয়েছিল। শিশুদের প্রিয় পত্রিকা **রামধনু** তে ধারাবাহিক 'পদ্মরাগ' উপন্যাসে এই গোয়েন্দার বাংলা সাহিত্যে প্রথম আবির্ভাব হয় (১৩৩৫ বঙ্গাব্দ)। তার অন্যান্য কাহিনীগুলি হলো: 'ঘোষ চৌধুরীর ঘড়ি' (উপন্যাস), 'সোনার হরিণ' (উপন্যাস), 'শান্তি ধামের অশান্তি' (ছোটগল্প), '১৩ নং বাড়ির রহস্য' (ছোটগল্প), 'হীরক রহস্য' (ছোটগল্প), 'চন্ডেশ্বরপুরের রহস্য' (ছোটগল্প), 'সংসক্তপুরের রহস্য' (ছোটগল্প)।

## অন্যান্য মাধ্যমে
হুকাকাশির কাহিনী ১৩ নং নম্বর বাড়ির রহস্য ধারাবাহিক ভাবে কলিকাতা দূরদর্শনে প্রচারিত হয় ১৯৯৩ খ্রিষ্টাব্দে। গোয়েন্দা হুকাকাশির ভূমিকায় অভিনয় করেছিলেন বাংলা ছোটপর্দার অভিনেতা ও নাট্যব্যক্তিত্ব রমাপ্রসাদ বণিক।

## তথ্যসূত্র

বিষয়শ্রেণী:কাল্পনিক বাঙালি ব্যক্তি
বিষয়শ্রেণী:গোয়েন্দা চরিত্র
রত্নপাথর

[থাম্ব|250x250পিক্সেল| [হীরক, নীলকান্তমণি, চুনিপাথর, পান্না ও নীলা স্ফটিক ক্লাস্টার।]]
**রত্নপাথর** (**জহর**, ** মণি**, **রত্ন**, **বহুমূল্য পাথর** বা **আধা মূল্যবান পাথর** নামেও পরিচিত) একটি খনিজ ক্রিস্টাল কেটে পালিশ করে অলংকার তৈরীতে ব্যবহৃত হয়। যাই হোক কিছু পাথর যেমন নীলকান্তমণি বা জৈব উপকরণ যা  খনিজ নয় যেমন আম্বর,  জেট ও মুক্তা ইত্যাদিকে রত্নপাথর হিসেবে প্রায়শই উল্লেখ করা হয়। অধিকাংশ রত্নপাথর কঠিন প্রকৃতির কিন্তু কিছু নরম খনিজ অলংকারে ব্যবহার করা হয়। কারণ তাদের দীপ্তি বা শারীরিক বৈশিষ্ট্য নান্দনিক মূল্য ফুটিয়ে তোলে। অসাধারণত্ব আরেকটি বৈশিষ্ট্য যা রত্নপাথরের মূল্য নির্ধারণ করে। অলংকার ছাড়াও প্রাচীনকাল থেকে নকশায় এবং ভাস্কর্যে রত্ন পাথর ব্যবহৃত হয়ে আসছে। যেমন পেয়ালায় গায়ে রত্ন পাথরের নকশা। রত্নপাথর নির্মাতাকে বলা হয় জহুরী, ল্যাপিডারি বা জেমকাটার। হীরক নিয়ে কাজ করা ব্যক্তিকে বলা হয় ডায়ম্যান্টায়ার।

এই ঐতিহ্যে কার্ল ফ্যাবার্জের ভাস্কর্য উল্লেখযোগ্য কাজ।

## বৈশিষ্ট্য এবং সাইট
প্রাচ্যের প্রথাগত শ্রেণিভেদ যা প্রাচীন গ্রিসে ফিরিয়ে নিয়ে যায়, যেখানে মূল্যবান এবং অর্ধ মূল্যবান এর মধ্যে আলাদা করা হয়। অন্যান্য সংস্কৃতিতে এরকম শ্রেণীকরণ লক্ষ্য করা যায়। আধুনিককালে ব্যবহৃত মূল্যবান পাথরের মধ্যে আছে হীরা, চুনিপাথর, নীলকান্তমণি ও পান্না এবং অন্যান্য সকল অর্ধ মূল্যবান রত্নপাথর। এই পার্থক্য প্রাচীনকালে অসাধারণ পাথর সমূহের মানের পাশাপাশি তাদের দুষ্প্রাপ্যতা ফুটিয়ে তোলে। সব স্বচ্ছ সূক্ষ্ম রঙের পাথরগুলো তাদের বিশুদ্ধতম অবস্থানে থাকে। শুধুমাত্র ব্যতিক্রম বর্ণহীন হীরক। এরা খুবই কঠিন। কাঠিন্য মাত্রায় এদের কাঠিন্য ৮ থেকে ১০। অন্যান্য পাথরকে তাদের রঙ, স্বচ্ছতা এবং কঠোরতা দিয়ে পৃথকীকরণ করা হয়। ঐতিহ্যবাহী পার্থক্য আধুনিক মূল্যের উপর প্রতিফলিত হয় না। উদাহরণস্বরূপ গারনেট তুলনামূলকভাবে, সবুজ গারনেটকে বলা হয় স্যাভোরাইট যা মধ্য মানের পান্নার তুলনায় অনেক মূল্যবান। অর্ধ মূল্যবান রত্নপাথরের জন্য শিল্প, ইতিহাস ও প্রত্নতত্ত্ব ইত্যাদি ক্ষেত্রে অবৈজ্ঞানিক টার্ম হার্ডস্টোন ব্যবহৃত হয়। বাণিজ্যিক প্রেক্ষাপটে মূল্যবান এবং আধা মূল্যবান শব্দাবলি ব্যবহার ভুল বার্তা দেয় যে কিছু পাথর অন্যান্য পাথরের তুলনায় খুবই মূল্যবান।  

## টীকা

## বহিঃসংযোগ

* রত্নপাথরের আদ্যপান্ত
* অনলাইন লাইব্রেরি 

বিষয়শ্রেণী:উপাদান
বিষয়শ্রেণী:খনিজবিজ্ঞান
বিষয়শ্রেণী:খনিজ পদার্থ
বিষয়শ্রেণী:রত্নপাথর
বিষয়শ্রেণী:গহনার উপাদান
বিষয়শ্রেণী:পাথরের বস্তু
ভেন্ডাবাড়ী ইউনিয়ন

**ভেন্ডাবাড়ী** বাংলাদেশের রংপুর বিভাগের রংপুর জেলার পীরগঞ্জ উপজেলার অন্তর্গত একটি ইউনিয়ন। ইউনিয়নটির পুরো নাম  ২নং ভেন্ডাবাড়ী ইউনিয়ন।

## অবস্থান
রংপুর জেলা হতে ৪০ কি.মি. দক্ষিণ দিকে অবস্থিত। পীরগঞ্জ উপজেলা হতে ২০ কি.মি. উত্তর-পশ্চিম দিকে অবস্থিত। ২নং ভেন্ডাবাড়ী ইউনিয়নের উত্তরে মিঠাপুকুর উপজেলা, দক্ষিণে ৫নং মদনখালী ইউনিয়ন, ৪নং কুমেদপুর ইউনিয়ন, পূর্বে ৩নং বড়দরগাহ্ ইউনিয়ন অবস্থিত।

## প্রশাসনিক এলাকা
ভেন্ডাবাড়ী ইউনিয়নের অধীনে মোট ২২টি গ্রাম আছে। ভেন্ডাবাড়ী ইউনিয়নের গ্রামসমূহ—
# আশ্বিনার পাড়া
# বেহবতপুর
# ভেন্ডাবাড়ী
# ভিমশহর
# ভুজুবাড়ী
# ভুজবাড়ী কাশিপুর
# বিশলা
# চেতনা পাড়া
# ছোট আমবাড়ী
# দেবীপুর
# জোতবাজ
# জোত দিলাল
# করন্জাগাড়ী
# মহেশপুর
# মাইকরগ্রাম
# মিলকী‌
# মির্জাপুর
# পাকুরিয়া
# পানবাড়ী
# পান্তা পুকুর
# সিংগার পাড়া
# শরিফপুর

## জনসংখ্যার উপাত্ত
ভেন্ডাবাড়ী ইউনিয়নের মোট জনসংখ্যা ১৯৩৬০জন (২০১১ আদমশুমারী অনুসারে)

## শিক্ষা
২০২৩ সালের শিক্ষা জরিপ অনুযায়ী ভেন্ডাবাড়ী ইউনিয়নের শিক্ষার ৬৮%। ইউনিয়নটির বিভিন্ন শিক্ষাপ্রতিষ্ঠানের সংখ্যা নিম্নরূপ—
* প্রাথমিক বিদ্যালয়ের সংখ্যাঃ ১১টি
* মাধ্যমিক বিদ্যালয়ঃ ৪টি
* কলেজের সংখ্যাঃ ২টি
* মাদ্রাসার সংখ্যাঃ ২টি

## বাজার
হাটবাজারের সংখ্যাঃ হাট ১টি (ইজারাপ্রাপ্ত) এবং বাজার ২টি ।
* ভেন্ডাবাড়ী হাট, ভেন্ডাবাড়ী পীরগঞ্জ, রংপুর
* মির্জাপুর (চাতাল) বাজার, ভেন্ডাবাড়ী, পীরগঞ্জ,রংপুর
* জোতদিলাল বাজার, ভেন্ডাবাড়ী, পীরগঞ্জ,রংপুর

## ইউনিয়ন পরিষদ
২নং ভেন্ডাবাড়ী ইউনিয়নের বর্তমান চেয়ারম্যান মোঃ ছাদেকুল ইসলাম এবং ইউনিয়ন পরিষদের সদস্য-সংখ্যা ১২ জন।

## দর্শনীয় স্থান
নামঃ ভব চন্দ্র রাজার কাচারী ও বাড়ী
অবস্থানঃ ভীমশহর (ঘোড়পুকুরিয়া)

নামঃ চেতনাপাড়া ঐতিহাসিক বটতলা,
সংক্ষিপ্ত বিবরণঃ এই স্থানে রয়েছে ঐতিহাসিক বটগাছ যেটির বয়স আনুমানিক ১৫০ বছর। এখানে রয়েছে একজন পীরের মাজার। 
চেতনাপাড়া গায়েবী মাজার শরীফ 
অবস্থানঃ চেতনাপাড়া বটতলা

বিষয়শ্রেণী:পীরগঞ্জ (রংপুর) উপজেলার ইউনিয়ন
ভারতী মুখার্জী

**ভারতী মুখার্জী** (জুলাই ২৭, ১৯৪০ - জানুয়ারী ২৮, ২০১৭) একজন আমেরিকান লেখিকা ও ইউনিভার্সিটি অব ক্যালিফোর্নিইয়ায় ইংরেজি বিভাগের অধ্যাপক ছিলেন।

## জীবনী
ভারতী মুখার্জী বাঙ্গালী ও উনি কলকাতায় জন্মগ্রহণ করেন। ভারত স্বাধীন হবার পর বাবা-মায়ের সাথে উনি ইউরোপ চলে যান এবং ১৯৫০ এর দশকের প্রথম দিকে কলকাতা ফিরে আসেন ও লোরেটো স্কুলে ভর্তি হন। কলকাতা বিশ্ববিদ্যালয়ের অধীনস্থ লোরেটো কলেজ থেকে ১৯৫৯ এ উনি স্নাতক হন। পরে ১৯৬১ সালে বরোদা বিশ্ববিদ্যালয় থেকে উনি স্নাতকত্তর পাশ করেন।

## তথ্যসূত্র

বিষয়শ্রেণী:১৯৪০-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:২১শ শতাব্দীর ভারতীয় লেখিকা
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:২০শ শতাব্দীর ভারতীয় ঔপন্যাসিক
বিষয়শ্রেণী:২১শ শতাব্দীর ভারতীয় ঔপন্যাসিক
বিষয়শ্রেণী:বাঙালি হিন্দু
বিষয়শ্রেণী:২১শ শতাব্দীর মার্কিন নারী
বিষয়শ্রেণী:বাঙালি লেখক
বিষয়শ্রেণী:বাঙালি বংশোদ্ভূত মার্কিন ব্যক্তি
বিষয়শ্রেণী:২০শ শতাব্দীর কানাডীয় লেখিকা
বিষয়শ্রেণী:মার্কিন হিন্দু
বিষয়শ্রেণী:২০শ শতাব্দীর মার্কিন ঔপন্যাসিক
বিষয়শ্রেণী:২১শ শতাব্দীর মার্কিন ঔপন্যাসিক
বিষয়শ্রেণী:২০শ শতাব্দীর কানাডীয় ঔপন্যাসিক
বিষয়শ্রেণী:২১শ শতাব্দীর কানাডীয় ঔপন্যাসিক
বিষয়শ্রেণী:মার্কিন যুক্তরাষ্ট্রে ভারতীয় অভিবাসী
বিষয়শ্রেণী:কানাডীয় নারী ঔপন্যাসিক
বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির শিক্ষক
বিষয়শ্রেণী:মার্কিন নারী ঔপন্যাসিক
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাড়োদার মহারাজা সায়াজীরাও বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর মার্কিন ছোটগল্পকার
বিষয়শ্রেণী:২১শ শতাব্দীর মার্কিন ছোটগল্পকার
বিষয়শ্রেণী:কলকাতার লেখক
বিষয়শ্রেণী:পশ্চিমবঙ্গের লেখিকা
বিষয়শ্রেণী:পশ্চিমবঙ্গের ঔপন্যাসিক
বিষয়শ্রেণী:২০শ শতাব্দীর মার্কিন লেখিকা
বিষয়শ্রেণী:২১শ শতাব্দীর মার্কিন লেখিকা
বিষয়শ্রেণী:ভারতীয় পণ্ডিত
বিষয়শ্রেণী:লরেটো কলেজ, কলকাতার প্রাক্তন শিক্ষার্থী
নাম শাবানা

***নাম শাবানা*** হলো শিবম নায়ার পরিচালিত ২০১৭ সালের ভারতের বলিউড নির্মিত অ্যাকশন গোয়েন্দা-রোমাঞ্চকর চলচ্চিত্র, যেটি ফ্রাইডে ফিল্মওয়ার্ক এর ব্যানারে প্রযোজনা করেছেন নীরজ পাণ্ডে ও শীতল ভাটিয়া। ২০১৫ সালের বেবি চলচ্চিত্রের তাপসি পান্নুর শাবানা ভূমিকার পূনঃউৎপাদন এটি। এ চলচ্চিত্রে সহভূমিকায় অভিনয় করেছেন অক্ষয় কুমার, মনোজ বাজপেয়ী, অনুপম খের এবং পৃথ্বীরাজ সুকুমারণ। চলচ্চিত্রটি হিন্দি ভাষায় নির্মিত হলেও একই সাথে তামিল ও তেলুগু ভাষায় অনূদিত হয়েছে। নাম শাবানা ২০১৭ সালের ৩১ মার্চ মুক্তি পায়।

## কাহিনী
শাবানা খানের কাছে প্রায়ই এক অজানা ব্যক্তির ফোন আসে যে শাবানার অতীত ইতিহাস, বর্তমান চলাফেরার খবর রাখে। অন্তর্মুখী শাবানার পরিবারে একমাত্র মা থাকেন। তার মদ্যপ পিতার হাত থেকে মাকে বাঁচাতে গিয়ে দুর্ঘটনাবশত সে পিতার হত্যাকারী হয়ে যায়। জেল থেকে ফিরে এসে পড়াশোনায় মন দেয় ও একটি তরুনের সাথে ঘনিষ্ঠতা হয়। একদিন কয়েকজন প্রভাবশালী পিতার অপরাধী পুত্র শাবানার প্রেমিককে হত্যা করে। শাবানা প্রতিশোধ নিতে চায়। অজানা ফোনকর্তা তাকে খুঁটিনাটি তথ্য দিয়ে সাহায্য করেন ও জানান ভারতের গুপ্তচর বিভাগের সাথে শাবানাকে যুক্ত হতে হবে। গোয়ার এক হোটেলে খুনিরা লুকিয়ে ছিল। ক্যারাটেতে দক্ষ শাবানা প্রধান হত্যাকারীকে চিহ্নিত করে অজানা ফোনকর্তার সাহায্যে ও খুন করে পালিয়ে আসে। তাকে পালাতে সহায়তা করেন গুপ্তচর বিভাগের আরেক অফিসার অজয়। ফোনকর্তা রণবীর সিং শাবানাকে পরিষ্কার জানান এক দুর্ধর্ষ অপরাধী মিখাইল ওরফে টনি কে তারা বারংবার ধরার চেষ্টা করে ব্যর্থ হচ্ছেন। একমাত্র শাবানাই তাকে খতম করতে সক্ষম হবে। এক গোপন জায়গায় তার প্রশিক্ষণ শুরু হয়। টনিকে ধরতে বিদেশে পাড়ি দেয় শাবানা।

## অভিনয়ে
* তাপসী পান্নু - শাবানা খান 
* অক্ষয় কুমার - অজয় সিং রাজপুত 
* পৃথ্বীরাজ সুকুমারণ - মিখাইলা/টনি
* মনোজ বাজপেয়ী - রণবীর সিং
* অনুপম খের - ওম প্রকাশ শুক্লা 
* ড্যানি ডেনজোঙ্পা - ফিরোজ আলী খান 
* মধুরিমা তুলি - অঞ্জলি সিং রাজপুত
* মুরালি শর্মা - মিঃ গুপ্তা
* বেনজিল স্মিথ
* বিরেন্দ্র সাক্সেনা
* তাহের সাব্বির মাথাইওয়ালা
* অ্যালিয়েন্স অ্যাভরাম

## উৎপাদন
তাপসী পান্নু প্রধান ভূমিকায় অভিনয় করেছেন, যিনি তার ভূমিকার জন্য কারভাবে ম্যাগার কাছে মিশ্র মার্শাল আর্ট ও কুডো প্রশিক্ষণ নিয়েছিল। ২০১৬ সালের অক্টোবরে পৃথ্বীরাজ সুকুমারণ কাজে যোগ দেন এবং তার অতিথি চরিত্রের ভূমিকায় শ্যুটিং করেন। অক্ষয় কুমার বর্ধিত অতিথি চরিত্রে অভিনয়ের জন্য চুক্তিবদ্ধ হন, যেটি ছিল তার পূরবর্তী চলচ্চিত্রের ভূমিকার পুনরাবৃত্তি। অনুপম খেরও তার পূর্ববর্তী ভূমিকায় বর্ধিত চরিত্রে অভিনয়ের জন্য চুক্তিবদ্ধ হন।
### চিত্রায়ন

## তথ্যসূত্র

## বহিঃসংযোগ
* 

বিষয়শ্রেণী:২০১৭-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:হিন্দি ভাষার চলচ্চিত্র
বিষয়শ্রেণী:গোয়ার পটভূমিতে চলচ্চিত্র
বিষয়শ্রেণী:মুম্বইয়ের পটভূমিতে চলচ্চিত্র
বিষয়শ্রেণী:আইটেম নাম্বার বিশিষ্ট চলচ্চিত্র
বিষয়শ্রেণী:ভারতীয় গুপ্তচর চলচ্চিত্র
বিষয়শ্রেণী:রিসার্চ অ্যান্ড অ্যানালাইসিস উইং সম্পর্কিত চলচ্চিত্র
বিষয়শ্রেণী:২০১৭-এর মারপিটধর্মী রোমাঞ্চকর চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:মুম্বইয়ে ধারণকৃত চলচ্চিত্র
বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র
আন্তর্জাতিক ভারোত্তোলন সংস্থা

**আন্তর্জাতিক ভারোত্তোলন সংস্থা** (সংক্ষেপে **আইডব্লিউএফ**) হল আন্তর্জাতিক ভারোত্তোলন ক্রীড়ার পরিচালনা ও নিয়ন্ত্রণকারী সংস্থা। সংস্থার সদরদপ্তর হাঙ্গেরির বুদাপেস্টে।

আইডব্লিউএফ ১৯০৫ সালে প্রতিষ্ঠিত হয় এবং এর বর্তমান সদস্য সংখ্যা ১৮৭ টি দেশের জাতীয় ভারোত্তোলন সংস্থা। আইডব্লিউএফ এর বর্তমান সভাপতি হাঙ্গেরির তামাস আজান।

## ইতিহাস
আইডব্লিউএফ মূলত ১৯০৫ সালে ফেডারেশন হ্যালটেফিল ইন্টারন্যাশনাল (Fédération Haltéphile International) নামে প্রতিষ্ঠিত হয়েছিল। ১৯৭২ থেকে ১৯৭৬ গ্রীষ্মকালীন অলিম্পিকের মাঝে এর নাম পরিবর্তন করে ইন্টারন্যাশনাল ওয়েটলিফটিং ফেডারেশন (আইডব্লিউএফ) এ পরিবর্তন করা হয়েছিল।

## অধিভুক্ত মহাদেশীয় সংস্থা
মহাদেশ পর্যায়ে ভারোত্তোলন নিয়ন্ত্রণের জন্য যে সংস্থা সমূহ কাজ করে তা হলঃ

* আফ্রিকার ভারোত্তোলন সংস্থা (ডব্লিউএফএ)
* এশীয় ভারোত্তোলন সংস্থা (এডব্লিউএফ)
* ইউরোপীয় ভারোত্তোলন সংস্থা (ইডব্লিউএফ)
* ওশেনীয় ভারোত্তোলন সংস্থা (ওডব্লিউএফ)
* প্যান আমেরিকান ভারোত্তোলন কনফেডারেশন (পিএডব্লিউসি)

## আরও দেখুন
* আইডব্লিউএফ বিশ্ব বর্ষসেরা ভারোত্তোলক

## তথ্যসূত্র

## বহিঃসংযোগ


বিষয়শ্রেণী:আইওসি স্বীকৃত আন্তর্জাতিক ফেডারেশন
বিষয়শ্রেণী:১৯০৫-এ প্রতিষ্ঠিত সংগঠন
কল্কেকাশি

**কল্কেকাশি** হল বাংলা সাহিত্যে গোয়েন্দা চরিত্র গুলির অন্যতম। খ্যাতনামা সাহিত্যিক শিবরাম চক্রবর্তী এই কাল্পনিক গোয়েন্দা চরিত্রের স্রষ্টা।

## চরিত্র চিত্রণ
শিশুসাহিত্যিক মনোরঞ্জন ভট্টাচার্যের গোয়েন্দা চরিত্র হুকাকাশির আদলে শিবরাম সৃষ্টি করেন মজার গোয়েন্দা কল্কেকাশিকে। হুকাকাশি জাপানী আর কল্কেকাশি কোরিয়ান ডিটেকটিভ। তিনি বিপুল বপু, খেতে ভালবাসেন। লেখকের নিজের ভাষায় "*তপ্ত কল্কের মতো গনগনে আর কাঁসির মতো খনখনে দাপট কল্কেকাশির*"। 'টিকটিকির ল্যাজের দিক' গল্পের শুরুতে লেখক নিজেই বলে দেন তার কল্কেকাশি হল **'হুঁকাকাশি**'র (হুকাকাশি নন) ভায়রাভাই। গোয়েন্দা কল্কেকাশির বাড়ি কলকাতার নিকট ডায়মন্ড হারবার রোডে।

## কাহিনী
শিবরাম চক্রবর্তী মাত্র কয়েকটি গল্প লিখেছেন গোয়েন্দা কল্কেকাশিকে নিয়ে। প্রথম কাহিনী 'টিকটিকির ল্যাজের দিক' মৌচাক পত্রিকায় (পৌষ ১৩৫৬) প্রকাশিত হয়। এছাড়া অন্যান্য গল্পগুলি হল 'কল্কেকাশির কাণ্ড’, 'কল্কেকাশির অবাক কাণ্ড', 'ইতরবিশেষ', 'সূত্র'। 'কল্কেকাশির অবাক কান্ড'তে শিবরামের বিখ্যাত চরিত্র হর্ষবর্ধন ও গোবর্ধনও এসেছেন। আরো একটি গল্পে কল্কেকাশিকে খুব সামান্যই পাওয়া যায় তার নাম 'রহস্যময় হর্ষবর্ধন'।

## তথ্যসূত্র

বিষয়শ্রেণী:কাল্পনিক বাঙালি ব্যক্তি
বিষয়শ্রেণী:গোয়েন্দা চরিত্র
বিষয়শ্রেণী:কাল্পনিক হিন্দু
চিত্রগুপ্ত

**চিত্রগুপ্ত** (সংস্কৃত: चित्रगुप्त) হলেন হিন্দু পৌরাণিক কাহিনিতে বর্ণিত একজন হিন্দু দেবতা বিশেষ যিনি মর্ত্যের মানুষের পাপ-পুণ্যের হিসাব রাখেন এবং কর্ম অনুসারে মানুষ কে স্বর্গ ও নরকে পাঠান। তিনি সৃষ্টির প্রথম ন্যায় ব্রহ্ম।

ব্রহ্মার অঙ্গ থেকে চিত্রগুপ্তের জন্ম। ভগবান চিত্রগুপ্ত হলেন ব্রহ্মার সন্তান। সৃষ্টির নির্মাণের পর যখন মানুষের প্রাণ হরণ করার দায়িত্ব যমরাজ এর কাছে দেওয়া হয় তখন তিনি অস্বীকার করেন। তারপর ব্রহ্মা দীর্ঘ ১০হাজার বছর এর কঠোর তপস্যা করার পর ধ্যানমগ্ন ব্রহ্মার শরীর থেকে এক দিব্য পুরুষ হাতে কলম ,কালি এবং তলোয়ার নিয়ে প্রকট হয়। ব্রহ্মা বলেন হ্যা পুত্র তোমাকে আমি এই সৃষ্টির কল্যাণের জন্য আহ্বান করেছি। তুমি আমার কায়া অর্থাৎ শরীর থেকে জন্ম হয়েছো তাই তুমি হবে কায়স্থ।তোমার বংশধররা ব্রাহ্মণ এবং ক্ষত্রিয় দুই বর্ণের অধিকারী হবে এবং কায়স্থ নামে পরিচিত হবে।।ভগবান চিত্রগুপ্ত এর সন্তান রায় বর্তমানে কায়স্থ নামে পরিচিত বাঙালি কায়স্থ দের মধ্যে রয়েছে- গুহ, নাহা, বসু, দাস, নাগ, ভদ্র, কর, ধর, দত্ত অবাঙালি কায়স্থ দের মধ্যে রয়েছে শ্রীবাস্তব, সাক্সেনা, ভট্টনগর, খারে ইত্যাদি। পদ্ম পুরাণের নাহা, শ্রীবাস্তব, মিত্র, ধর এদের দ্বাদশ গৌড় ব্রাহ্মণ বলে উল্লেখ করা আছে। এরা যজ্ঞপবীত ধারণ করেন।

ব্রহ্মা তাকে যমরাজের কাছে পাঠান এবং মানুষের পাপ-পুণ্যের হিসাব রাখা এবং কর্ম অনুসারে মানুষ কে স্বর্গ, নরকে পাঠানোর দায়িত্ব প্রদান করেন।তিনি যমরাজ থেকে দশগুণ বেশি শক্তিশালী। ভাতৃদ্বিতীয়া র সময়  ভগবান চিত্রগুপ্ত কে পূজা করা হয়। এবং সনাতনী শ্রাদ্ধে মৃত ব্যক্তির আত্মার শান্তির জন্য পূজা করা হয় ভগবান চিত্রগুপ্ত এর।

## তথ্যসূত্র

বিষয়শ্রেণী:হিন্দু দেবতা
বিষয়শ্রেণী:মৃত্যু ও হিন্দুধর্ম
বিষয়শ্রেণী:হিন্দুধর্মে কর্ম
বিষয়শ্রেণী:বৌদ্ধ দেবতা
কাপকেক

[থাম্ব|ডান|Chocolate cupcakes with raspberry [buttercream icing topped with a raspberry]]

**কাপকেক** হল একজন ব্যক্তিকে পরিবেশনের জন্য বিশেষ নকশাকৃত একটি ছোট আকারের কেক, যা ছোট একটি পাতলা কাগজ বা অ্যালুমিনিয়ামের কাপে ঝলসানো হতে পারে। বড় কেক, আইসিং এবং অন্যান্য কেক সাজানোর জন্য যেমনঃ ক্যান্ডি, এটিতে প্রয়োগ হতে পারে।

## কাপকেক রেসিপি
একটি আদর্শমানের কাপকেকে আদর্শ মাপের কেকের মত একই ধরনের মুল উপাদান; মাখন, চিনি, ডিম ও ময়দা ব্যবহৃত হয়। কাছাকাছি কোন একটি রেসিপি যা এক স্তর কেকের জন্য উপযুক্ত তা কাপকেক তৈরিতে ব্যবহার হতে পারে। কাপকেকে সুস্বাদু করার জন্য কেক বাটার বা অন্যান্য মুখরোচক উপাদান যেমনঃ কিসমিস, বাদাম, বেরি ও চকলেট চীপ ব্যবহার করা যায়। কাপকেক তার ছোট আকারের কারণে তাপ প্রবাহের জন্য আরও উপযুক্ত হয়, ফলে একটি স্বাভাবিক স্তরবিশিষ্ট কেকের চেয়ে এটি দ্রুত সেকা হয়।

## কাপকেক দোকান
২১ শতাব্দীর শুরুতে মার্কিন যুক্তরাষ্ট্রে কাপকেক দোকানের জন্য একটি প্রবণতার উন্নয়ন হয়, যেটি হয় একটি বিশেষায়িত বেকারি, যাতে কাপকেক ছাড়া অন্যকিছু খুব সামান্য বিক্রি হয় বা একেবারেই হয় না। নিউ ইয়র্ক সিটির ম্যাঙ্গোলিয়া বেকারি এইচবিও চ্যানেলের জনপ্রিয় ধারাবাহিক সেক্স অ্যান্ড সিটিতে উপস্থাপনের জন্য ব্যাপক জনপ্রিয়তা পায়।

## তথ্যসূত্র

## বহিঃসংযোগ

বিষয়শ্রেণী:মার্কিন মিষ্টি
বিষয়শ্রেণী:২০০০-এর দশকের ঝোঁক ও প্রবণতা
বিষয়শ্রেণী:মিষ্টি পিঠা
বিষয়শ্রেণী:কেক
শানু লাহিড়ী

তিনি কলকাতার অন্যতম উল্লেখযোগ্য মহিলা জনতা শিল্পী ছিলেন
**শানু লাহিড়ী** (২৩ জানুয়ারী ১৯২৮ - ১ ফেব্রুয়ারি ২০১৩) একজন বাঙ্গালী চিত্রশিল্পী ও কলা প্রশিক্ষক ছিলেন। কলকাতা শহরটি সুন্দর করার জন্য, আগ্রাসী রাজনৈতিক দেওয়াল লিখন ঢাকতে, সমস্ত শহর জুড়ে বিস্তৃত দেওয়াল অঙ্কন শিল্প উদ্যমে, তিনি কলকাতার অন্যতম উল্লেখযোগ্য মহিলা জন-শিল্পী।  ছিলেন। বাংলা সাহিত্যের অন্যতম কথাশিল্পী কমলকুমার মজুমদার এবং চিত্রশিল্পী নীরদ মজুমদার ছিলেন শানু লাহিড়ীর সহোদর ভ্রাতা।

## তথ্যসূত্র

## বহিঃসংযোগ
* Shanu Lahiri, Works and Profile গোয়া আর্ট গ্যালারিতে

বিষয়শ্রেণী:১৯২৮-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:২১শ শতাব্দীর ভারতীয় চিত্রশিল্পী
বিষয়শ্রেণী:পশ্চিমবঙ্গের নারী শিক্ষাবিদ
বিষয়শ্রেণী:২০শ শতাব্দীর নারী শিক্ষাবিদ
বিষয়শ্রেণী:২০শ শতাব্দীর ভারতীয় চিত্রশিল্পী
বিষয়শ্রেণী:কলকাতার শিল্পী
বিষয়শ্রেণী:গভর্নমেন্ট কলেজ অব আর্ট অ্যান্ড ক্র্যাফটের প্রাক্তন শিক্ষার্থী
বিষয়শ্রেণী:২০শ শতাব্দীর ভারতীয় নারী শিল্পী
বিষয়শ্রেণী:বাঙালি নারী শিল্পী
বিষয়শ্রেণী:ভারতীয় আত্মজীবনীকার
বিষয়শ্রেণী:ভারতীয় অ-কল্পকাহিনী লেখিকা
বিষয়শ্রেণী:ভারতীয় নারী সক্রিয়কর্মী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় নারী চিত্রশিল্পী
বিষয়শ্রেণী:২০শ শতাব্দীর ভারতীয় নারী বিজ্ঞানী
বিষয়শ্রেণী:২০শ শতাব্দীর ভারতীয় বিজ্ঞানী
বিষয়শ্রেণী:পশ্চিমবঙ্গের সক্রিয়কর্মী
বিষয়শ্রেণী:পশ্চিমবঙ্গের লেখিকা
বিষয়শ্রেণী:কলকাতার লেখক
বিষয়শ্রেণী:২১শ শতাব্দীর ভারতীয় নারী শিল্পী
বিষয়শ্রেণী:পশ্চিমবঙ্গের নারী শিল্পী
বিষয়শ্রেণী:পশ্চিমবঙ্গের চিত্রশিল্পী
বিষয়শ্রেণী:পশ্চিমবঙ্গের শিক্ষাবিদ
বিষয়শ্রেণী:রবীন্দ্রভারতী বিশ্ববিদ্যালয়ের শিক্ষক
সান ফ্রান্সিস্কো-ওকল্যান্ড সমুদ্র সেতু

**সান-ফ্রান্সিস্কো-ওকল্যাণ্ড সমুদ্র সেতু** বা **সান-ফ্রান্সিস্কো-ওকল্যাণ্ড বে সেতু** (স্থানীয়ভাবে বে সেতু নামে পরিচিত) ক্যালিফোর্নিয়ার সান ফ্রান্সিস্কো উপসাগর অতিক্রমকারী একটি জটিল  সেতু। সান ফ্রান্সিস্কো এবং ওকল্যান্ড মধ্যে সরাসরি ইন্টারস্টেট ৮০ সড়কের অংশ হিসেবে সেতুটি তার দুই ডেকে ২,৪০,০০০ টি যানবাহন প্রতি দিন বহন করে। এটা তোলে যুক্তরাষ্ট্রে দীর্ঘতম সেতুগুলির অন্যতম।

এই টোল সেতুটি স্বর্ণ আরোহণের সময়ে যত দ্রুত নির্মানের কথা ভাবা হয়, কিন্তু তত দ্রুত নির্মাণ শুরু হয়নি যতক্ষন না ১৯৩৩ সালে চার্লস এইচ পার্সেল সেতুর নকশা তৈরি করেন এবং আমেরিকান ব্রিজ কোম্পানি দ্বারা নির্মিত হয়। এটা ১২ নভেম্বর ১৯৩৬ সালে চালু হয় গোল্ডেন গেট ব্রিজ খোলা বা চালুর ৬ মাস আগে। এই সেতুর দুটি ডেক রয়েছে। সেতুটি মূলত উপরের ডেক বা পাটাতনে যানবাহন বহন করে এবং ট্রাক ও ট্রেনে বহন করা হয় নিচের বা লোয়ার ডেকে। কিন্তু কী সিস্টেম পরিষেবা পরিত্যাগ করার পরে নিম্ন ডেক সকল প্রকার ট্রাফিকের সড়কে রূপান্তরিত করা হয়। ১৯৮৬ সালে সেতু আনুষ্ঠানিকভাবে বা বেসরকারী ভাবে জেমস রল্ফকে উৎসর্গ ছিল।

সেতুটির প্রায় সমান দৈর্ঘ্যের দুটি বিভাগ রয়েছে; পুরানো পশ্চিমাংশ, আনুষ্ঠানিকভাবে উইলি এল ব্রাউন জুনিয়র সেতু হিসাবে পরিচিত, (সাবেক সান ফ্রান্সিস্কোর মেয়র এবং ক্যালিফোর্নিয়া রাজ্য বিধানসভার স্পিকার উইলি এল ব্রাউন জুনিয়রের নামে) যেটি সান ফ্রান্সিস্কোর শহরতলিকে ইয়ারবা বুয়েনা দ্বীপের সাথে সংযুক্ত করে এবং নতুন নামবিহীন পূর্ব অংশটি এই দ্বীপটিকে ওকল্যান্ডের সাথে সংযুক্ত করে। পশ্চিম বিভাগটি একটি দ্বি-তল সাসপেনশন সেতু। সেতুর দুটি ডেকে মধ্যে উপরের ডেকের মাধ্যমে পশ্চিমদিকগামী যানবাহন বহন করা হয় এবং নিচের ডেকের মাধ্যমে পূর্বদিকগামী যানবাহন বহন করা হয়। মূল পূর্ব অংশের বৃহত্তম স্প্যানটি ছিল একটি বহির্বাহু সেতু। ১৯৮৯ সালের লোমা প্রীতা ভূমিকম্পের সময় পূর্ব অংশের উপরের ডেকের একটি অংশ নিচের ডেকের উপরে ভেঙে পড়ে এবং সেতুটি এক মাসের জন্য বন্ধ  হয়ে যায়। স্ব-নোঙ্গর করা সাসপেনশন সেতুর সাথে যুক্ত কজওয়ে হিসাবে সেতুর পূর্ব অংশটির পুনর্গঠন ২০০২ সালে শুরু হয়; নতুন পূর্ব বিভাগটি ২ সেপ্টেম্বর ২০১৩ খোলা হয়। জ্ঞাপিত $৬.৫ বিলিয়ন ডলার ব্যয়ে পুনর্গঠন সম্পূর্ণ হয়, যা $২৫০ মিলিয়ন ডলারের (বিদ্যমান স্প্যানের একটি ভূকম্পীয় রেট্রোফিটের জন্য) আনুমানিক ব্যয়ের তুলনায় ২,৫০০% অধিক। পুরাতন পূর্ব স্প্যানটি ৮ ই সেপ্টেম্বর ২০১৮ সালে ভেঙে ফেলা হয়।

## তথ্যসূত্র

বিষয়শ্রেণী:ক্যালিফোর্নিয়ার সেতু
বিষয়শ্রেণী:মার্কিন যুক্তরাষ্ট্রের ইস্পাত সেতু
বিষয়শ্রেণী:দ্বি-তল সেতু
বিষয়শ্রেণী:ক্যালিফোর্নিয়ার ঝুলন্ত সেতু
আইসিসি চ্যাম্পিয়ন্স ট্রফির শতরানের তালিকা

[150px|থাম্ব|প্রতিযোগিতার ইতিহাসে প্রথম খেলোয়াড় হিসেবে [সৌরভ গঙ্গোপাধ্যায়|সৌরভ গাঙ্গুলী তিনটি সেঞ্চুরি করেন।|alt=সৌরভ গাঙ্গুলীকে ভারত ক্রিকেট দলের পক্ষে টেস্ট ক্রিকেটের পোষাক পরিধান অবস্থায় দেখা যাচ্ছে]]
ক্রিকেট খেলায় একজন খেলোয়াড় কর্তৃক একটি ইনিংসে ব্যাটিং করে সেঞ্চুরি (১০০ রান বা তার বেশি রান) করা তার ব্যাটিং প্রতিভার উল্রেখযোগ্য ঘটনা। আইসিসি চ্যাম্পিয়ন্স ট্রফি আন্তর্জাতিক ক্রিকেট কাউন্সিল (আইসিসি) কর্তৃক পরিচালিত একদিনের আন্তর্জাতিক প্রতিযোগিতাবিশেষ। ক্রিকেট বিশ্বকাপের পর এ প্রতিযোগিতাকে দ্বিতীয় সর্বাপেক্ষা গুরুত্বপূর্ণ প্রতিযোগিতারূপে গণ্য করা হয়ে থাকে। মূলতঃ ১৯৯৮ সালে অনুষ্ঠিত আইসিসি নক আউট ট্রফি নামে এ প্রতিযোগিতার সূচনা ঘটে। এরপর থেকেই প্রতি দুই বা তিন বছরের ব্যবধানে নিয়মিতভাবে প্রতিযোগিতাটি অনুষ্ঠিত হচ্ছে। ২০১৩ সালে অনুষ্ঠিত সর্বশেষ আসর পর্যন্ত ১০টি বিভিন্ন দেশের খেলোয়াড়গণ ৪০ সেঞ্চুরি করেছেন। স্থায়ী ওডিআই মর্যাদাপ্রাপ্ত দলগুলোর প্রত্যেকটি থেকেই এ সেঞ্চুরিগুলো হয়েছে। আটটি সেঞ্চুরি করে এ তালিকার শীর্ষস্থানে রয়েছে ভারত দল। সাতটি করে দ্বিতীয় স্থানে রয়েছে শ্রীলঙ্কা। তাদের ছয়জন খেলোয়াড় এ সেঞ্চুরিগুলোর সাথে জড়িয়ে রয়েছেন।

জিম্বাবুয়ের অ্যালিস্টেয়ার ক্যাম্পবেল প্রতিযোগিতায় প্রথম সেঞ্চুরি করার গৌরব অর্জন করেন। ঢাকায় অনুষ্ঠিত উদ্বোধনী আসরে নিউজিল্যান্ডের বিপক্ষে ১০০ রান করেন। তার এ সেঞ্চুরির বিপরীতে ম্যান অব দ্য ম্যাচ পুরস্কার লাভকারী স্টিফেন ফ্লেমিং ৯৬ রান তুললে নিউজিল্যান্ড ৫ উইকেটে জয় পায়। সৌরভ গাঙ্গুলী (ভারত), হার্শেল গিবস (দক্ষিণ আফ্রিকা) ও ক্রিস গেইল (ওয়েস্ট ইন্ডিজ) - এ তিনজন খেলোয়াড় সর্বাধিক ৩টি সেঞ্চুরি করেন। সাঈদ আনোয়ার (পাকিস্তান), মার্কাস ট্রেসকোথিক (ইংল্যান্ড), উপুল থারাঙ্গা (শ্রীলঙ্কা), শেন ওয়াটসন (অস্ট্রেলিয়া) ও শিখর ধাওয়ান (ভারত) - এ পাঁচজন খেলোয়াড় দুইটি শতরান করেছেন। ২০০৬ সালের আসরে গেইলের তিনটি শতরান যে-কোন খেলোয়াড়ের এক আসরে সর্বাধিক। ২০১৩ সালে নিউজিল্যান্ডের নাথান অ্যাসলে মার্কিন যুক্তরাষ্ট্রের বিপক্ষে সর্বোচ্চ ১৪৫ রান তুলেন যা অদ্যাবধি অক্ষত রয়েছে। ১৯৯৮ সালে দক্ষিণ আফ্রিকার জ্যাক ক্যালিসের শ্রীলঙ্কার বিপক্ষে অপরাজিত ১১৩*, ২০০০ সালে গাঙ্গুলীর দক্ষিণ আফ্রিকার বিপক্ষে অপরাজিত ১৪১* এবং একই আসরে নিউজিল্যান্ডের ক্রিস কেয়ার্নসের ভারতের বিপক্ষে অপরাজিত ১০২* রান ২০০২ সালে উইজডেন ক্রিকেটার্স অ্যালমেনাক কর্তৃক প্রকাশিত সর্বকালের সেরা ১০০ ওডিআই ইনিংস হিসেবে স্থান পায়।

২০১৩ সাল পর্যন্ত চূড়ান্ত খেলায় পাঁচটি সেঞ্চুরি হয়েছে। তবে দুটি বিজয়ী দলের পক্ষে হয়। ২০০২ সালের নয়টি সেঞ্চুরির সবকটিই কলম্বোর প্রেমাদাসা স্টেডিয়ামে হয়েছিল যা যে-কোন আসরে সর্বোচ্চ। ২০১৩ সালের আসরে সবচেয়ে কম ৩টি হয়েছিল। সাম্প্রতিককালের সেঞ্চুরিটি করেছেন শ্রীলঙ্কার কুমার সাঙ্গাকারা। ২০১৩ সালে ইংল্যান্ডের বিপক্ষে অপরাজিত ১৩৪* রান তুলেন তিনি।

## নির্দেশিকা

## শতকসমূহ
* *অক্ষর অনুযায়ী এ তালিকা সাজানো হয়েছে। যে-কোন পরিসংখ্যানগত কারণে কলামের [[চিত্র:Sort both.gif|link=|alt=]] আইকনে ক্লিক করে জানা যাবে।*

## পাদটীকা

## তথ্যসূত্র

## গ্রন্থপঞ্জি

* 
* 

বিষয়শ্রেণী:আইসিসি চ্যাম্পিয়ন্স ট্রফি
বিষয়শ্রেণী:‌আইসিসি চ্যাম্পিয়ন্স ট্রফি সম্পর্কিত তালিকা
বিষয়শ্রেণী:একদিনের আন্তর্জাতিক ক্রিকেটের রেকর্ডসমূহ
বিষয়শ্রেণী:ক্রিকেটে শতরানের তালিকা
বিশাল ভারদ্বাজ

**বিশাল ভারদ্বাজ** (; জন্ম: ৪ আগস্ট ১৯৬৫) একজন ভারতীয় চলচ্চিত্র পরিচালক, প্রযোজক, সঙ্গীত পরিচালক, চিত্রনাট্যকার, সুরকার ও নেপথ্য সঙ্গীতশিল্পী। তিনি হিন্দি চলচ্চিত্রে কাজের জন্য বিখ্যাত। কর্মজীবনে তিনি আটটি জাতীয় চলচ্চিত্র পুরস্কার এবং একটি ফিল্মফেয়ার পুরস্কার অর্জন করেন।

ভারদ্বাজ শিশুতোষ চলচ্চিত্র *অভয়* (১৯৯৫) দিয়ে সুরকার হিসেবে তার কর্মজীবন শুরু করেন এবং গুলজারের *[[মাচিস]]* (১৯৯৬)-এ তার কাজের জন্য অধিক পরিচিতি অর্জন করেন, যার জন্য তিনি নতুন সঙ্গীত প্রতিভা বিভাগে ফিল্মফেয়ার আরডি বর্মণ পুরস্কার অর্জন করেন। এরপর তিনি *[[সত্য (১৯৯৮-এর চলচ্চিত্র)|সত্য]]* (১৯৯৮) ও *[[গডমাদার (চলচ্চিত্র)|গডমাদার]]* (১৯৯৯) চলচ্চিত্রের সুর করেন। দ্বিতীয়োক্ত কাজের জন্য তিনি শ্রেষ্ঠ সঙ্গীত পরিচালনা বিভাগে জাতীয় চলচ্চিত্র পুরস্কার অর্জন করেন। শিশুতোষ চলচ্চিত্র *মকদি* (২০০২) দিয়ে ভারদ্বাজের পরিচালনায় অভিষেক ঘটে এবং তিনি এই চলচ্চিত্রের সুর করেন। তিনি উইলিয়াম শেকসপিয়ারের তিনটি বিয়োগান্ত নাটকের ভারতীয় উপযোগকরণ তথা *[[ম্যাকবেথ]]* অবলম্বনে *[[মকবুল (চলচ্চিত্র)|মকবুল]]* (২০০৩), *[[ওথেলো]]* অবলম্বনে *[[ওমকারা (২০০৬-এর চলচ্চিত্র)|ওমকারা]]* এবং *[[হ্যামলেট]]* অবলম্বনে *[[হায়দার (চলচ্চিত্র)|হায়দার]]* (২০১৪) রচনা ও পরিচালনা করে সমাদৃত হন এবং একাধিক পুরস্কার অর্জন করেন। এছাড়া তিনি মারপিটধর্মী *[[কমিনে]]* (২০০৯), তিক্ত হাস্যরসাত্মক *[[৭ খুন মাফ]]* (২০১১) এবং ব্যঙ্গধর্মী *মত্রু কী বিজলি কা মান্ডোলা* (২০১৩) নির্মাণ করেন।

## চলচ্চিত্রের তালিকা

### পরিচালক

### সঙ্গীত পরিচালক

## তথ্যসূত্র

## বহিঃসংযোগ

* 
* 

বিষয়শ্রেণী:১৯৬৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ভারতীয় গায়ক
বিষয়শ্রেণী:২০শ শতাব্দীর ভারতীয় সুরকার
বিষয়শ্রেণী:২১শ শতাব্দীর ভারতীয় গায়ক
বিষয়শ্রেণী:২১শ শতাব্দীর ভারতীয় সুরকার
বিষয়শ্রেণী:২১শ শতাব্দীর ভারতীয় চলচ্চিত্র পরিচালক
বিষয়শ্রেণী:২১শ শতাব্দীর ভারতীয় চিত্রনাট্যকার
বিষয়শ্রেণী:উত্তরপ্রদেশের চলচ্চিত্র পরিচালক
বিষয়শ্রেণী:উত্তরপ্রদেশের চলচ্চিত্র প্রযোজক
বিষয়শ্রেণী:উত্তরপ্রদেশের চিত্রনাট্যকার
বিষয়শ্রেণী:বলিউডের নেপথ্য সঙ্গীতশিল্পী
বিষয়শ্রেণী:ভারতীয় গীতিকার
বিষয়শ্রেণী:ভারতীয় চলচ্চিত্র প্রযোজক
বিষয়শ্রেণী:ভারতীয় চলচ্চিত্র সঙ্গীত সুরকার
বিষয়শ্রেণী:ভারতীয় নেপথ্য গায়ক
বিষয়শ্রেণী:ভারতীয় পুরুষ গীতরচয়িতা
বিষয়শ্রেণী:ভারতীয় পুরুষ চিত্রনাট্যকার
বিষয়শ্রেণী:হিন্দি ভাষার চলচ্চিত্র পরিচালক
বিষয়শ্রেণী:হিন্দু কলেজ, দিল্লি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:শ্রেষ্ঠ চিত্রনাট্য বিভাগে জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:শ্রেষ্ঠ সংলাপ বিভাগে জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:শ্রেষ্ঠ সঙ্গীত পরিচালনা বিভাগে জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:শ্রেষ্ঠ শিশুতোষ চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী পরিচালক
বিষয়শ্রেণী:কেরল রাজ্য চলচ্চিত্র পুরস্কার বিজয়ী
বিষয়শ্রেণী:ফিল্মফেয়ার আর. ডি. বর্মণ পুরস্কার বিজয়ী
বিষয়শ্রেণী:শ্রেষ্ঠ সঙ্গীত পরিচালক বিভাগে স্ক্রিন পুরস্কার বিজয়ী
আইসোপোডা

** আইসোপোডা ** একবর্গের ক্রুস্টাসিয়ান যারা ঘুনপোকা এবং তাদের আত্মীয়দের অন্তর্ভুক্ত করে। **আইসোপডস**, সমুদ্রে, তাজা জলে, বা জমির উপর বাস করে।

## তথ্যসূত্র

বিষয়শ্রেণী:ঘূর্ণায়মান প্রাণী
দৃশ্যকলা

**দৃশ্যকলা** হলো শিল্পের বিভিন্ন রূপ যেমন মৃত্তিকা শিল্প, অঙ্কন, চিত্রকর্ম, ভাস্কর্য, প্রিন্ট তৈরি, ডিজাইন, কারুশিল্প, ফটোগ্রাফি, ভিডিও, চলচ্চিত্র নির্মাণ, সাহিত্য এবং স্থাপত্য। শিল্পকলার অনেক শাখা (প্রদর্শন শিল্প, চিন্তাপ্রধান শিল্প, বস্ত্রবয়ন কলা) দৃশ্যকলার পাশাপাশি অন্যান্য শিল্পমাধ্যমও ব্যবহার করে। দৃশ্যকলায় আরো অন্তর্ভুক্ত করা হয় বিভিন্নরকম ব্যবহারিক শিল্পও, যেমন পণ্য-নকশা, গ্রাফিক ডিজাইন, ফ্যাশন ডিজাইন, ইন্টেরিয়র ডিজাইন এবং কারুকার্য।

বর্তমানে দৃশ্যকলা বলতে চারুশিল্পের পাশাপাশি অলঙ্করণ ও কারুশিল্প বোঝালেও আগে তেমন ছিলোনা। ব্রিটেনে আর্টস অ্যান্ড ক্র্যাফটস আন্দোলনের আগে এবং অন্যত্র ২০ শতকে 'শিল্পী' বা 'আর্টিস্ট' শব্দটি কেবল তাদের জন্য বলা হতো যারা চারুকলা চর্চা করতেন (যেমন চিত্রকলা, ভাস্কর্য বা প্রিন্ট তৈরি); হস্তশিল্প, কারুশিল্প বা ব্যবহারিক শিল্পমাধ্যম এর অন্তর্ভুক্ত করা হতো না। আর্টস অ্যান্ড ক্র্যাফটস আন্দোলনের শিল্পীরা এই বিভাজনের দিকে মনোযোগ দেন কারণ তারা দেশজ শিল্পকে উচ্চমার্গের শিল্পের মতোই মূল্যায়ন করতেন। আর্ট স্কুলগুলোতে চারু ও কারুশিল্পের মধ্যে এ বিভাজনটা রাখা হতো এবং কারুশিল্পীকে শিল্পসাধক বলে মনে করা হতো না।

চিত্রকর্ম এবং তারপর ভাস্কর্যকে অন্য সব শিল্পের ওপরে স্থান দেয়ার প্রবণতাটা পশ্চিমা ও পূর্ব এশীয় শিল্পকলার বৈশিষ্ট্য হয়ে দাঁড়িয়েছে। উভয় অঞ্চলেই চিত্রকলাকে ভাবা হয় শিল্পীর সবচেয়ে উঁচুমার্গের কল্পনার শিল্প, এবং তা দৈহিক শ্রম থেকে সবচেয়ে দূরে। চীনা চিত্রকলায় সর্বোচ্চ মূল্যায়িত শৈলী হলো "বিদগ্ধ-চিত্রকলা", অন্তত শৌখিন শিল্পীদের মতে। পাশ্চাত্যে শিল্পের মর্যাদাক্রমের ধারণাতেও অনুরূপ মনোভাব প্রতিফলিত হয়েছে।

## আরও দেখুন

* গ্রাফিতি
* শিল্পকলার ইতিহাস

## তথ্যসূত্র

## বহিঃসংযোগ

* ArtLex – দৃশ্যকলা পরিভাষার অনলাইন অভিধান।
* Calendar for Artists – দৃশ্যকলা উত্‍সবের ক্যালেন্ডার তালিকা।
* শিল্প ইতিহাস টাইমলাইন, মেট্রোপলিটন মিউজিয়াম অফ আর্ট.

বিষয়শ্রেণী:দৃশ্যকলা
বিষয়শ্রেণী:দৃশ্যকলা মাধ্যম
বিষয়শ্রেণী:যোগাযোগমূলক নকশা প্রণয়ন
বিষয়শ্রেণী:ধরন অনুযায়ী শিল্পকলা
বিষয়শ্রেণী:মূল বিষয়ের নিবন্ধ
সামাজিক কাঠামো

সমাজবিজ্ঞানে, **সামাজিক কাঠামো** বলতে সমাজের সুনির্দিষ্টভাবে গঠিত সামাজিক বিন্যাসের সমষ্টিকে বোঝায়, যা ব্যক্তির কার্যক্রম থেকে উদ্ভূত হয় এবং সেই কার্যক্রমকে নির্ধারণ করে। একইভাবে, সমাজকে সাধারণত বিভিন্ন গোষ্ঠী বা ভূমিকার ক্ষেত্র হিসেবে দেখা হয়, যার বিভিন্ন কার্যক্রম, অর্থ বা উদ্দেশ্য থাকে। সামাজিক কাঠামোর উদাহরণগুলোর মধ্যে পরিবার, ধর্ম, আইন, অর্থনীতি এবং বিভিন্ন সামাজিক শ্রেণি অন্তর্ভুক্ত। এটি "সামাজিক ব্যবস্থা" থেকে আলাদা, যেটি সমাজের মূল কাঠামোকে বোঝায় যার মধ্যে এই বিভিন্ন কাঠামোগুলি সংযুক্ত থাকে। সুতরাং, সামাজিক কাঠামো বৃহত্তর ব্যবস্থাগুলোর, যেমন অর্থনৈতিক ব্যবস্থা, বিচার ব্যবস্থা, রাজনৈতিক ব্যবস্থা, সাংস্কৃতিক ব্যবস্থা ইত্যাদির উপর গভীর প্রভাব ফেলে। সামাজিক কাঠামোকে একটি ভিত্তি হিসেবে বিবেচনা করা যেতে পারে যার উপর একটি সমাজ প্রতিষ্ঠিত হয়। এটি সমাজের বিভিন্ন প্রতিষ্ঠানের মধ্যে সম্পর্কের নিয়মাবলি ও ধরন নির্ধারণ করে।

## সংক্ষিপ্ত বিবরণ
সবার সাথে ভাল আচরন করতে হবে।

## সামাজিক কাঠামো গঠন ও ইহার কার্যকারিতা বর্ণনা
## তথ্যসূত্র

বিষয়শ্রেণী:সামাজিক ব্যবস্থা
বিষয়শ্রেণী:কাঠামো
বিষয়শ্রেণী:পরিভাষা
বিষয়শ্রেণী:সমাজবৈজ্ঞানিক পরিভাষা
বিষয়শ্রেণী:উদ্গম
কায়া স্কডিলারিয়ো

**কায়া স্কডিলারিয়ো-ডেভিস** (জন্ম: ১৩ মার্চ ১৯৯২) একজন ব্রাজিলীয় ও ইতালীয় বংশোদ্ভূত ইংরেজ অভিনেত্রী।তিনি তার অভিনয় জীবনের অভিষেক ঘটান ই৪ চ্যানেলে নাটকের সিরিজ "স্কিনস" এ *এফি স্টোনেম* চরিত্রে অভিনয় করে,যার জন্য তিনি ব্যাপক পরিচিতি পান এবং নাট্য ধারাবাহিকে অসাধারন অভিনেত্রী হিসেবে গোল্ডেন নেইম্প অ্যাওয়ার্ড মনোনয়ন পান এবং সেরা অভিনেত্রীর জন্য  টিভি কুইক অ্যাওয়ার্ড মনোনয়ন পান।  ধারাবাহিক ভাবে তার চলচ্চিত্রে অভিষেক ঘটে বৈজ্ঞানিক কল্পকাহিনী ভিত্তিক চলচ্চিত্রে ''মুন'' (২০০৯) এবং ফ্যান্টাসি অ্যাডভেঞ্চার চলচ্চিত্র ''ক্লাস অব দ্য টাইটানস'' (২০১০) চলচ্চিত্রে অভিনয় করে, স্কডিলারিয়ো গ্লামার অ্যাওয়ার্ড ফর পেনডোরা ব্রেকথ্রু মনোনয়ন পান  ক্যাথেরিন আর্নস ভূমিকায় ইমিলি ব্রনটির       *[[উথারিং হাইটস]]* উপন্যাসের ২০১১-এর চলচ্চিত্র অভিযোজনে অভিনয়ের জন্য।
২০১৩-এ, স্কডিলারিয়ো  ইফি চরিত্রে পুনরায় *[[স্ক্রিনস ফায়ার|স্কিনস ফায়ারে]]* পুনরায় অভিনয় করেন। তিনি  ইউকে টিভি অভিনেত্রী অ্যাওয়ার্ড এবং ২০১৪ গ্রামার ওম্যান অব দ্য ইয়ার অ্যাওয়ার্ড উভয়ের জন্য মনোনিত হন। তিনি অধিক পরিচিতি পান তেরেসা আগ্নেস ভূমিকায় ডায়সটোপিয়ান সাইন্স ফিকশন থ্রিলার *[[The Maze Runner (film)|দ্য মেজ রানার]]* (২০১৪) চলচ্চিত্রে প্রধান অভিনেত্রীর ভূমিকায় অভিনয়ের জন্য, যা তাকে তৃতীয়বারের মতো নেক্সট ব্রেকথ্রু শ্রেণীতে গ্লামার অ্যাওয়ার্ড মনোনয়ন এনে দেয়  এবং পছন্দের মুভি অভিনেত্রী: অ্যাকশন এর জন্য  টিন চয়েস অ্যাওয়ার্ড  মনোনয়ন এনে দেয়। এই ভূমিকায় তিনি পুনরায় অভিনয় করেন*[[মাজ রানার: দ্য স্ক্রস ট্রায়াল]]* (২০১৫) চলচ্চিত্রে এবং একই ভূমিকায় *[[মাজ রানার: দ ডেথ কিউর]]* (২০১৮) চলচ্চিত্রেও অভিনয় করবেন।

স্কডিলারিয়ো কারিনা স্মিথ চরিত্রে  *[[পাইরেটস অব দ্য ক্যারিবিয়ান: ডেড ম্যান টেল নো টেলস]]* (আরো পরিচিত *পাইরেটস  অব দ্য ক্যারিবিয়ান: স্যালাজার'স রিভেঞ্জ*) অভিনয় করেন, যেটি মুক্তি পায় ২৬ই মার্চ, ২০১৭ সালে। ২০১৫ সালে মার্কিন অভিনেতা বেঞ্জামিন ওয়াকারের সঙ্গে তিনি বিবাহ বন্ধনে আবদ্ধ হন , তাদের একটি পুত্র সন্তান রয়েছে।

## প্রারম্ভের জীবন
স্কডিলারিয়ো  ১৩ই মার্চ ১৯৯২ সালে হেয়ওর্য়াডস হেথ, পশ্চিম সাসেক্সে জন্মগ্রহণ করেন। তার মা, কাটিয়া স্কডিলারিয়ো, একজন ব্রাজিলীয়  নারী যিনি ১৯৯০ সালে ইংল্যান্ডে চলে আসেন; স্কডিলারিয়োর বংশনামটি তার মায়ের ইতালীয় দাদার কাছ থেকে এসেছে। তার পিতা, রজার হাম্পরে (মৃত্যুবরণ করেন  ২২ই নভেম্বর ২০১০-এ), ছিলেন একজন ইংরেজ। স্কডিলারিয়োর পিতা-মাতার বিবাহ বিচ্ছেদ ঘটে যখন তিনি একজন শিশু এবং তিনি লন্ডনে তার মায়ের কাছেই বেড়ে ওঠেন।

### চলচ্চিত্র

### টেলিভিশন

### গানের ভিডিও

## তথ্যসূত্র

## বহিঃসংযোগ

* 
* 
* 
* Kaya Scodelario on ভিকে
* Kaya Scodelario on ইন্সট্রাগ্রাম

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজ চলচ্চিত্র অভিনেত্রী
বিষয়শ্রেণী:ব্রিটিশ টেলিভিশন অভিনেত্রী
বিষয়শ্রেণী:ইংরেজ নারী মডেল
বিষয়শ্রেণী:২১শ শতাব্দীর ইংরেজ অভিনেত্রী
বিষয়শ্রেণী:ইংরেজ শিশু অভিনেত্রী
বিষয়শ্রেণী:লন্ডনের অভিনেত্রী
বিষয়শ্রেণী:ইতালীয় বংশোদ্ভূত ইংরেজ ব্যক্তি
বিষয়শ্রেণী:ইংরেজ অভিনেত্রী
বিষয়শ্রেণী:ইতালীয় বংশোদ্ভূত অভিনেত্রী
বিষয়শ্রেণী:ইংরেজ টেলিভিশন অভিনেত্রী
বিষয়শ্রেণী:লন্ডনের মডেল
গৌরী শিন্দে

**গৌরী শিন্দে** () একজন ভারতীয় বিজ্ঞাপন ও চলচ্চিত্র পরিচালক। পরিচালক হিসেবে ওনার প্রথম ছবি ছিল ইংলিশ ভিংলিশ (২০১২) যাতে অভিনেত্রী শ্রীদেবীর চলচ্চিত্র জগতে প্রত্যাবর্তন ঘটে।

## প্রথম জীবন ও শিক্ষা
গৌরী শিন্দের জন্ম ও বেড়ে ওঠা পুনাতে। ওখানে উনি সেন্ট জোসেফস হাই স্কুলে পড়তেন ও পরে সিমবিওসিস ইনস্টিটিউট ওফ মাস কম্যুনিকেশন থেকে স্নাতক হন। কলেজ জীবনের শেষদিক থেকেই ওনার পরিচালক হবার ইচ্ছে জাগে।

## পেশা

## তথ্যসূত্র

## বহিঃসংযোগ

* 

বিষয়শ্রেণী:১৯৭৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র পরিচালক
বিষয়শ্রেণী:ভারতীয় নারী চিত্রনাট্যকার
বিষয়শ্রেণী:হিন্দি ভাষার চলচ্চিত্র পরিচালক
বিষয়শ্রেণী:আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী
বিষয়শ্রেণী:জি সিনে পুরস্কার বিজয়ী
বিষয়শ্রেণী:স্টারডাস্ট পুরস্কার বিজয়ী
বিষয়শ্রেণী:স্টার গিল্ড পুরস্কার বিজয়ী
বিষয়শ্রেণী:হিন্দি চিত্রনাট্যকার
বিষয়শ্রেণী:ভারতীয় নারী চলচ্চিত্র পরিচালক
বিষয়শ্রেণী:মহারাষ্ট্রের নারী শিল্পী
বিষয়শ্রেণী:২০শ শতাব্দীর ভারতীয় চলচ্চিত্র পরিচালক
বিষয়শ্রেণী:২১শ শতাব্দীর ভারতীয় চলচ্চিত্র পরিচালক
বিষয়শ্রেণী:২১শ শতাব্দীর ভারতীয় নারী শিল্পী
বিষয়শ্রেণী:২০শ শতাব্দীর ভারতীয় নারী
নিকোবর লম্বা-লেজ ম্যাকাক

**নিকোবর লম্বা-লেজ ম্যাকাক** (*Macaca fascicularis umbrosa*, *নিকোবর বানর* নামে অধিক পরিচিত) হল কাঁকড়াভুক বানরের একটি উপপ্রজাতি। এরা নিকোবর দ্বীপপুঞ্জের এনডেমিক (স্থানীয়) প্রজাতি। এরা নিকোবর দ্বীপপুঞ্জের তিনটি স্থানে পাওয়া যায় । যথা- গ্রেট নিকোবর, লিটিল নিকোবর ও কৎচল দ্বীপে। এদের প্রাকৃতিক বাসস্থান ক্রান্তীয় ও উপক্রান্তীয় সরলবর্গীয় বনাঞ্চল।

## বিস্তৃতি
[ডান|থাম্ব|380x380পিক্সেল|The [নিকোবর দ্বীপপুঞ্জ|Nicobar Islands, three of which—Great Nicobar, Little Nicobar, and Katchal Island—provide the natural habitat for these macaques]]

## বাসস্থান

## সংরক্ষণ অবস্থা

## পাদটীকা

: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 

## তথ্যসূত্র

বিষয়শ্রেণী:আইইউসিএন লাল তালিকার সংকটাপন্ন প্রজাতি
বিষয়শ্রেণী:ভারতের স্তন্যপায়ী
সমকালিক বক্র

থাম্ব|একটি চক্রজ বক্রের উপরিস্থিত বিভিন্ন বিন্দু থেকে চারটি গোলক যাত্রা শুরু করছে ও একই সময়ে বক্রের নিম্নতম বিন্দুতে এসে পৌঁছচ্ছে। নীল তীরচিহ্নগুলো চক্রজ বরাবর ত্বরণের অভিমুখ দেখাচ্ছে। উপরে ডানদিকে সময়ের সাপেক্ষে অবস্থানের রেখাচিত্র।
**সমকালিক বক্র** (বাংলা "সমকালিক"-এর উৎস গ্রিক ταυτοχρονία *টটোক্রোনিয়া* অর্থাৎ সমান সময়) হল সেই বক্র যা বরাবর ধ্রুবক অভিকর্ষীয় ক্ষেত্রে কোনও বস্তু উপরের যে কোনও বিন্দু থেকে যাত্রা শুরু করলেই একই সময়ে বিনা ঘর্ষণে বক্রের নিম্নতম বিন্দুতে এসে পৌঁছায়। বক্রটি চক্রজ বা সাইক্লয়েড, এবং নির্ণেয় সময় হল চক্রজের ব্যাসার্ধ বরাবর অভিকর্ষীয় ত্বরণের বর্গমূলের π গুণ। যে কোনও প্রদত্ত প্রারম্ভিক বিন্দুর জন্য সমকালিক বক্র ও ব্র্যাকিস্টোক্রোন বক্র পরস্পর অভিন্ন।

## তথ্যসূত্র

বিষয়শ্রেণী:বলবিজ্ঞান
জল শক্তি

**জল শক্তি** বা জলবিদ্যুৎ (গ্রিক থেকে: ύδωρ, "জল") হল পতনশীল বা  চলমান জলের শক্তি, যা দরকারী উদ্দেশ্যে সরবরাহ করা যেতে পারে। প্রাচীনকাল থেকেই অনেক ধরনের  ওয়াটারমিল থেকে জলবিদ্যুৎ, সেচ জন্য নবায়নযোগ্য শক্তির উৎস এবং এই ধরনের গ্রিস্টমিল, সায়মিল, টেক্সটাইল মিল, ট্রিপ হাতুড়ি, ডক সারস গার্হস্থ্য ওপরও এবং আকরিক মিলের বিভিন্ন যান্ত্রিক ডিভাইস, চালনার জন্য ব্যবহার করা হয়েছে জল শক্তি। একটি ট্রোম্প, যা পানি স্খলন থেকে সংকুচিত হাওয়া উৎপন্ন করে, কখনও কখনও একটি দুরত্ব অন্যান্য যন্ত্রপাতি ক্ষমতায় ব্যবহার করা হয়।

১৯  শতাব্দীর মধ্যে, জল শক্তি বিদ্যুৎ উৎপাদিত জন্য একটি উৎস হয়ে ওঠে। এর মধ্যে নর্থআম্বারল্যান্ড ক্রাগসাইট ১৮৭৮  সালে জল শক্তি দ্বারা চালিত প্রথম ঘর  এবং প্রথম বাণিজ্যিক জলবিদ্যুৎ কেন্দ্র ১৮৭৯ সালে নায়াগ্রা জলপ্রপাত- এ নির্মিত হয়েছিল। ১৮৮১ সালে নায়াগ্রা জলপ্রপাত এর জল শক্তি থেকে উৎপাদিত জলবিদ্যুৎ দ্বারা শহরের রাস্তায় আলো জ্বালানো হয়।

২০ শতাব্দীর প্রথম দিকে যেহেতু শব্দটি জলবিদ্যুৎ আধুনিক উন্নয়ন সাথে প্রায় একচেটিয়াভাবে ব্যবহার করা হয়েছে। বায়ুমন্ডলে কার্বন  কম পরিমাণে যোগ ছাড়া যেমন অর্থনৈতিক উন্নয়নের জন্য বিশ্ব ব্যাংকের দৃশ্য একটি উপায় হিসেবে  জলবিদ্যুৎ আন্তর্জাতিক প্রতিষ্ঠান, কিন্তু বাঁধের উল্লেখযোগ্য নেতিবাচক সামাজিক ও পরিবেশগত প্রভাব থাকতে পারে।

## ইতিহাস

ভারতে, জল চাকার এবং ওয়াটরমিল তৈরী করা হয়েছে; রোম সাম্রাজ্যে, জল চালিত মিলে শস্য থেকে ময়দা উৎপাদিত হত, এবং কাঠ ও পাথর করাতের জন্য ব্যবহার করা হয়; চীন মধ্যে, ওয়াটার মিল ব্যাপকভাবে হান রাজবংশ থেকে ব্যবহার করা হয়। চীন এবং এখানে ইস্ট বাকি সালে হাইড্রোলিক পরিচালিত "পাত্র চাকা" পাম্প ফসল বা সেচ খালে জল উত্তলিত হত। একটি ট্যাংক থেকে মুক্ত জলের  তরঙ্গ শক্তি পদ্ধতিতে ধাতু আকরিক থেকে ধাতু নিষ্কাশন জন্য ব্যবহৃত হত জল শক্তি যা  ঢাকচাক হিসাবে পরিচিত। পদ্ধতিটি প্রথম  ৭৫ খ্রিষ্টাব্দ থেকে ওয়েলসে ডোলাওকোথি স্বর্ণের খনি এ ব্যবহার করা হয়, কিন্তু লাস মেডুলাস  খনি- এ স্পেন উন্নত হয়েছে। ঢাকচাক ব্যাপকভাবি মধ্যযুগীয় এবং পরে সময়সীমার ব্রিটেনের ক্ষেত্রে ব্যবহার করা হয়েছিল লেড এবং  টিনের আকরিক থেকে ধাতু বের করে আনতে। যখন ক্যালিফোর্নিয়া গোল্ড রাশ সময় ব্যবহৃত হত। অবশ্য জলবাহী খনির মধ্যে বিবর্তিত হয়েছে।

## আরও দেখুন
* জলবিদ্যুৎ
* লুইস ও ক্লার্ক সেতু

## তথ্যসূত্র

বিষয়শ্রেণী:টেকসই প্রযুক্তি
বিষয়শ্রেণী:শক্তির রূপান্তর
দি ইবনে সিনা ফার্মাসিউটিক্যাল ইন্ডাস্ট্রি পিএলসি

**দি ইবনে সিনা ফার্মাসিউটিক্যাল ইন্ডাস্ট্রি পিএলসি** (সংক্ষেপে **আইপিআই**) হল বাংলাদেশের একটি ঔষুধ উৎপাদনকারী শিল্প প্রতিষ্ঠান। এটি ১৯৮৩ সালে ইবনে সিনা ট্রাস্ট কর্তৃক প্রতিষ্ঠিত হয়। দি ইবনে সিনা ফার্মাসিউটিক্যািল ইন্ডাস্ট্রি পিএলসি এর প্রধান কার্যালয় ঢাকার আসাদগেট এ অবস্থিত। কোম্পানির বর্তমান চেয়ারম্যান হলেন কাজী হারুন অর রশিদ এবং ব্যবস্থাপনা পরিচালক প্রফেসর ড. এ কে এম সদরুল ইসলাম। এটি ঢাকা স্টক এক্সচেঞ্জ তালিকাভূক্ত একটি কোম্পানি।

## ইতিহাস
বাংলাদেশে উন্নত স্বাস্থ্য সেবার প্রদানের উদ্দেশ্যে ৩০ জুন ১৯৮০ তৎকালীন বাংলাদেশে নিযুক্ত সৌদি রাষ্ট্রদূত ফুয়াদ আব্দুল হামিদ আল খতিবের অর্থায়নে ইবনেসিনা ট্রাস্ট গঠিত হয়। এই ট্রাস্টের অংশ হিসাবে উন্নতমানের ঔষুধ উৎপাদনের লক্ষ্যে ১৯৮৩ সালে দি ইবনে সিনা ফার্মাসিউটিক্যাল ইন্ডাস্ট্রি পিএলসি প্রতিষ্ঠিত হয়। দি ইবনে সিনা ফার্মাসিউটিক্যাল ইন্ডাস্ট্রি পিএলসি ২০১৫ সালে আইসিএসবি পুরস্কার পায়। বর্তমানে এ কোম্পানি ৮টি দেশে (মায়ানমার, শ্রীলঙ্কা, কম্বোডিয়া, ভিয়েতনাম, কেনিয়া, সোমালিয়া ও আফগানিস্তান) ঔষুধ রপ্তানি করে এবং আরও ১০টি রপ্তানি প্রক্রিয়া চলছে।

## তথ্যসূত্র

## বহিঃসংযোগ
* 

বিষয়শ্রেণী:১৯৮৩-এ বাংলাদেশে প্রতিষ্ঠিত
বিষয়শ্রেণী:১৯৮৩-এ প্রতিষ্ঠিত ঔষধ প্রস্তুতকারক কোম্পানি
বিষয়শ্রেণী:বাংলাদেশের ঔষধ প্রস্তুতকারক কোম্পানি
বিষয়শ্রেণী:বাংলাদেশের কোম্পানি